Milenijum tim pred novim državnim poslom vrednim 75 miliona evra - Ekonomija - Dnevni list Danas\nPočetna » Ekonomija » Milenijum tim pred novim državnim poslom vrednim 75 miliona evra\nNarodna stranka o gradnji gasovoda Beograd-Valjevo-Loznica bez tendera\nM. Obradović24.06.2021. 21:17\nFoto: BETAPHOTO/ NARODNA STRANKA\nPosao projektovanja i izgradnje razvodnog gasovoda Beograd-Valjevo-Loznica po svemu sudeći dobiće preduzeće Milenium tim iz Beograda, a ispred sedišta ove kompanije danas su predsednik Narodne stranke Vuk Jeremić i potpredsednik Miroslav Aleksić održali konferenciju za novinare ukazujući na to da je postupak sproveden bez tendera i na bazi zaključka Vlade Srbije koji nije objavljen među dokumentima sa te sednice.\nPrema dokumentima koje je Jeremić pokazao procena vrednosti tog posla je 75.006.123 evra. U zatvorenom pregovaračkom postupku bez objavljivanja javnog poziva Srbijagas je pozvao šest preduzeća i prema zapisniku o pregovaranju, najbolju cenu dao je Milenium tim – 74.946.445,53 evra, svega pedesetak hiljada ispod procenjene vrednosti radova.\n„Po sredi je zapisnik o pregovaranju, a posao o kom se pregovaralo je izgradnja magistralnog gasovoda na potezu Beograd-Valjevo-Loznica. Srbijagas poziva samo šest kompanija i pozivaju ih da u 11.30h, 14. juna, predstavnici tih kompanija daju ponude i da se izvrši direktno pregovaranje o tome ko treba da dobije taj posao koji treba da vredi 75 miliona evra. Postupak pregovaranja prema dokumentu je okončan u 11.45h. Jedini koji je dostavio ponudu koja je manja od 75 miliona je Milenijum tim, koji je igrom slučaja napravio procenu da će, ako oni dobiju taj posao, to koštati 74.946.000 evra. Dakle, 50.000 evra samo manje od procenjenih 75 miliona, to je manje od 0,1 odsto. Napravili su toliko savršenu ponudu da deluje kao da su imali informaciju kolika je procenjena vrednost ovog posla“, rekao je Jeremić, dodajući da još nije poznato ko je dobio posao i da li je to možda Milenijum tim.\nOn je zapitao i zašto je samo šest ponuđača pozvano da učestvuje u procesu pregovaranja, i ko je i na osnovu kojeg kriterijuma odredio tih šest pregovarača.\nJeremić je postavio pitanje i zašto pregovori o 75 miliona evra traju 15 minuta i ko je dobio posao, da li je to Milenijum tim i da li je tokom pregovora koji su trajali 15 minuta postavljeno pitanje toj kompaniji o njihovom dosadašnjem radu u gasifikaciji, „jer gotovo nijedan posao gasifikacije u Srbiji nije završila na vreme, a dobila je mnogo takvih poslova širom države?“.\nPotpredsednik Narodne stranke Miroslav Aleksić najavio je da će ta stranka, ako posao gasovoda dobije Milenijum tim, podneti krivične prijave protiv predsednice Vlade Srbije Ane Brnabić, ministarke energetike Zorane Mihajlović i vlasnika Milenijum tima Bošnjaka i Vujka, jer „na koruptivan način izvlače novac građana iz budžeta“.\nOd 526 planiranih javnih nabavki Srbijagasa u ovoj godini sve su otvoreni postupci, osim četiri, među kojima je i izgradnja ovog gasovoda, koji se sprovode u pregovaračkom postupku bez objavljivanja javnog poziva.\nZanimljivo je da na portalu javnih nabavki stoji da je 4. juna obustavljen postupak javne nabavke i to dok je još trajao rok za podnošenje ponuda zato što je Srbijagas „došao do saznanja da se mora prethodno izvršiti provera stanja tla na ovim deonicama čiji rezultat bi mogao da promeni sadržinu dokumentacije o nabavci“.\nIpak, 14. juna se dešava pomenuti sastanak na kom su otvorene ponude.\nU obrazloženju zbog čega je Srbijagas primenio restriktivan metod javne nabavke bez javnog poziva državno preduzeće je navelo razlog „izuzetna hitnost postupka“.\nNaime oni se pozivaju na to da taj gasovod uopšte nije predviđen u planu javnih nabavki za 2021. godinu, već da su dobili nalog zaključkom Vlade 8. aprila. 2021. godine, kao i saglasnost za pokretanje pregovaračkog postupka bez objavljivanja javnog poziva za podnošenje ponuda.\nTakođe se navodi da Srbijagas nije imao predviđena finansijska sredstva za ovaj projekat, pa je urađen rebalans plana javnih nabavki 19. maja.\nNekoliko dana kasnije Vlada je dala garanciju na kredit Srbijagasu od 169 miliona evra kojim će biti finansirani gasovodi Beograd-Valjevo-Loznica, Paraćin-Boljevac-Rgotina-Negotin-Prahovo i Leskovac-Vranje.\nZa ove projekte, pored gasifikacije kovid bolnice u Novom Sadu biće sprovedeni pregovori bez javnog poziva.\nMilenijum tim tako nastavlja da dobija državne poslove. Ova kompanija osnovana 2003. godine ušla je u poslove gasifikacije 2007. godine.\nZanimljivo je da je u izbornoj kampanji 2012. godine potpredsednica SNS-a Zorana Mihajlović nazvala Milenijum tim, prema izveštajima Vremena, „Ivičinim preduzećem“, aludirajući na predsednika SPS-a Ivicu Dačića i poslove gasifikacije koje su dobijali od Srbijagasa.\nU istoj kampanji na video-spotovima SPS-a pojavljivali su se vlasnici Milenijum tima. Takođe su pripadnici SNS-a u istoj kampanji optuživali gradsku vlast na čijem čelu je bio Dragan Đilas da su u jednoj javnoj nabavci JKP Beogradski vodovod i kanalizacija oštetili grad za 107 miliona dinara i to dodeljivanjem posla Milenijum timu bez tendera.\nNakon izbora, Mihajlović koja je postala ministarka energetike, govorila je za Insajder da je kod gasifikacije problem što nema javnih nabavki, što se nekom povećava obim posla bez razloga…\nPrema istraživanju Insajdera, skoro sve projekte gasifikacije po Srbiji dobijalo je pet preduzeća među kojima je i Milenijum tim. Dobit ove kompanije 2009. godine iznosila je 200.000 evra, a već 2012. 2,9 miliona evra.\nMeđutim, glavni poslovi za ovu kompaniju su tek usledili.\nTo se pre svega odnosi na učešće u izgradnji Beograda na vodi u skoro svim fazama, od raščišćavanja terena, preko izgradnje zgrada do izgradnje saobraćajnica. Takođe, Milenium tim je dobio i posao podizvođača na izgradnji Turskog toka kroz Srbiju.\nOni rade i na izgradnji državnih stanova sa pripadnike službi bezbednosti u Nišu i Vranju. Ova kompanija je kupila Institut Goša i građevinsko preduzeće Mostogradnja.\nProšle godine postali su vlasnici Vranjske banje i sa kompanijom Meriot su napravili ugovor o gradnji luksuznog hotela po standardima ove franšize.\nKomisija za kontrolu državne pomoći odobrila je bespovratno oko 10 miliona evra beogradskoj firmi Milenijum resort, a Savet za borbu protiv korupcije sačinio je izveštaj u vezi kupovine banje, u kome piše „da postoje indicije da se tokom privatizacije desilo organizovano krivično delo i unapred dogovorena kupovina ispod tržišne vrednosti“.\nPrema finansijskim izveštajima ova kompanija, bar u poslednje četiri godine, ne računajući 2020. za koju još nisu objavljeni podaci, beleži stalan rast prihoda i profita.\nOd prihoda od tri milijarde dinara 2016. godine kompanija je stigla do čak 9,4 milijardi 2019. godine, kada su prihodi udvostručeni u odnosu na prethodnu godinu. Istovremeno neto dobit kompanije je povećana sa 134 miliona 2016. na 448 miliona dinara 2019. godine.\ngasovodMilenijum timVuk JeremićBeograd


“Kraj dijaloga Beograda i Prištine na jesen, međusobno priznanje do kraja godine” VIDEO – SveVesti.net\nIzvestilac za Kosovo u Evropskom parlamentu Viola fon Kramon očekuje da će dijalog Beograda i Prištine biti okoncan na jesen.\nIzvor: Tanjug sreda, 1.07.2020. | 22:44\nOna je dodala i da do kraja godine očekuje uspešan ishod tog procesa koji vidi kao međusobno priznanje.\nOna je na Tviteru napisala da je optimista po pitanju dijaloga dve strane, a u video poruci, koju je uz to okačila, navela je da je sledeći, a ujedno i najvažniji korak u dijalogu konferencija u Parizu, koju organizuje francuski predsednik Emanuel Makron.\n“Nakon toga će očekivanja biti da konačno, nadamo se, vidimo sporazum o međusobnom priznanju tokom jeseni. Ovo je ono na čemu mi zaista moramo da insistiramo i radimo sa obe strane, kako bismo postigli ovaj uspešan ishod do kraja ove godine”, navela je Kramon.\nOna je na Tviteru istakla da se specijalni predstavnik Evropske unije za dijalog Beograda i Prištine MIroslav Lajčak susreo sa predstavnicima obe strane, premijerom privremenih prištinskih institucija Avdulahom Hotijem i predsednikom Srbije Aleksandrom Vučićem u Briselu prošle nedelje.\n“Sa EU ”na mestu vozača”, uskoro ćemo moći da napredujemo. Sledeća faza biće, nadamo se, konferencija u Parizu”, napisala je Kramon na Tviteru.\nPrevious Ivana Španović polomila metatarzalnu kost\nNext Partizan uzima Đorđeviću beka iz Virtusa?


Sledeće godine u Lisičjem potoku uređen spomen-park - EMBARGO 011\nZamenik gradonačelnika Beograda Goran Vesić prisustvovao je danas u Lisičjem potoku obeležavanju godišnjice streljanja Beograđana oktobra 1944. i najavio da će kroz novi generalni plan Grada sledeće godine taj prostor biti uređen.\nOn je rekao da današnji pomen žrtvama komunističkog režima u Beogradu treba da bude podsećanje da se mora otvoreno govoriti o svim događajima iz naše istorije.\n„Jedan od najstrašnjijih događaja koji se desio u modernoj istoriji bilo je streljanje hiljade ljudi, koji su streljani bez suđenja i samo zato što je većina njih pripadala nekoj drugoj ideologiji ili zato što su bili bogatiji od onih koji su smatrali da to nije dozvoljeno“, rekao je Vesić novinarima.\nOn je poručio da u Srbiji neće biti nacionalnog pomirenja dok svaka žrtva ne bude imala svoje obeležje i dok one ne postanu jednake.\n„Po tome treba da se ugledamo na neke druge zemlje, da ne živimo više u podelama, da obeležimo stratišta i da se sećamo ljudi koji su stradali“, rekao je Vesić.\nZamenik gradonačelnika je podsetio da će se taj prostor u Lisičjem potoku opredeliti za memorijalni komleks i da uređenje počinje u martu ili aprilu, kada vremenske prilike dozvole.\nVesić je dodao i da će se rekonstruisati Kraljeva česma, podignuta u znak sećanja na ubijene Beograđane 1944. godine.\n„Zavod za zaštitu spomenika je dobio novac i kreće da radi projekat rekonstrukcije Kraljeve česme, a ovde će da se podigne spomen-obeležje svim nevino stradalim ljudima, treba samo da prođe tehnička procedura u smislu da Ministarstvo kulture i Ministarstvo državne uprave i lokalne samouprave daju saglasnost“, rekao je Vesić.\nKako je naveo, na nekoj od sledećih sednica Skupštine grada biće imenovan odbor, koji je već izabran na komisiji, a koji predvodi profesor na Filozofskom fakultetu u Beogradu Leon Kojen.\n„Sledeće godine ovde ćemo imati renovirani kompleks, a porodice će, nakon mnogo decenija, dobiti barem delimičnu satisfakciju“, rekao je Vesić.\nPomenu žrtvama komunističkog režima u Beogradu i Srbiji danas je u Lisičjem potoku prisustvovali su i lider Dveri Boško Obradović i predsednica Gradskog odbora tog pokreta Radmila Vasić.\nVesić: Baka Dragi obezbeđen odlazak u banju\nOtvoren Međunarodni festival dobre hrane i vina\nVesić: Završena rekonstrukcija i pušteni u saobraćaj Save Maškovića, Crnotravska i kružni tok na Banjici\nBeograd dodeljuje subvencije za kupovinu 2.000 bicikala\nUređujemo 50 fasada


Naše zdravstvo najgore u Evropi\nNaslov: Naše zdravstvo najgore u Evropi Pet 29 Nov - 15:54\nBeograd -- Zdravstvo Srbije, drugu godinu zaredom, zauzelo poslednje, 35. mesto u Evropi u rangiranju zdravstvenih sistema, navodi se u jednom istraživanju.\nIstraživanje, pod nazivom "Juropijan helt konzjumer indeks" (EHCI), uradila je ekspertska organizacija sa sedištem u Švedskoj za potrebe Evropskog parlamenta, a kako prenosi dnevnik "Politika", prošlogodišnji zbir poena Srbija nije popravila ni za jedan bod.\nDirektor Instituta za javno zdravlje Srbije "Dr Milan Jovanović Batut" dr Dragan Ilić, sa druge strane, kaže da izveštaj sadrži niz netačnih podataka.\nU ovogodišnjem istraživanju zdravstveni sistemi su rangirani u šest indikatora više nego lane, ukupno u 48 tačaka, koje su obuhvatile šest područja: poštovanje prava pacijenata i informisanost, vreme čekanja na pojedine operacije i preglede, ishodi po zdravlje, prevencija i dostupnost usluga koje se pružaju, farmaceutska sredstva koja dobijaju bolesnici, a prvi put ove godine rangirana je i oblast prevencije.\nZdravstvo Srbije je od 1.000 mogućih poena dobilo 451, a najviše je opet imala Holandija - 870.\nDno lestvice Srbija deli sa Rumunijom, Letonijom, Poljskom i Bugarskom.\nNegativno smo ocenjeni zbog toga što našim pacijentima nisu dostupni elektronski recepti, što nemaju mogućnost elektronskog zakazivanja pregleda, zbog čekanja dužeg od 21 dan za terapiju karcinoma i čekanja više od sedam dana za pregled skenerom, kao i zbog čekanja na velike operacije - više od 90 dana.\nPozitivnu ocenu dobili smo u istim oblastima kao i lane: za vakcinaciju dece, zakonom uređena prava pacijenata, za uvid u medicinsku dokumentaciju, dok smo nešto slabije, ali ipak pozitivno ocenjeni, jer do porodičnog lekara možemo da stignemo u istom danu.\nAko je za utehu, kako piše "Politika", u značajnom području ocenjivanja vremena čekanja dobili smo 117 poena, što je više nego što su dobile neke razvijene zemlje.\nU Norveškoj se čeka duže nego kod nas i oni su dobili samo 83 boda, gora je situacija i u Španiji i Švedskoj, koje su ovde ocenjene sa po 100 bodova, ali je zato Albanija na ovom području dobila neverovatnih 217 poena - više nego Nemačka i Grčka, koje imaju 200 bodova.\nNažalost, ovo Srbiji nije mnogo pomoglo kad je reč o konačnom zbiru, jer su negativni poeni dobijeni za veliku smrtnost od infarkta, smrt beba na rođenju, porast stope obolevanja od raka, neotkrivene slučajeve dijabetesa, kao i za bolničke infekcije izazvane otpornom bakterijom stafilokoka - čuvena infekcija MRSA.\nNa molbu "Politike" da prokomentarišu ove rezultate, Ministarstvo zdravlja je odgovorilo da će zatražiti od EHCI da dostave izvore podataka na osnovu kojih je formiran pomenuti indeks, "s obzirom na činjenicu da jedina relevantna institucija iz Srbije - Institut za javno zdravlje 'Dr Milan Jovanović Batut', nikakav upit nije dobio, niti je dostavljao podatke".\nIlić:Niz netačnih podataka o srpskom zdravstvu\nRangiranje zdravstvenih sistema u Evropi, po kome je Srbija drugu godinu zaredom zauzela poslednje, 35. mesto, sadrži niz netačnih podataka i naše nadležne insituticije već pripremaju komentar tog izveštaja, izjavio je direktor Instituta za javno zdravlje Srbije "Dr Milan Jovanović Batut" dr Dragan Ilić.\n"U Institutu 'Batut' se prikuplja najveći deo podataka koji je naveden u juče objavljenom istraživanju, koje je ekspertska organizacija sa sedištem u Švedskoj uradila za potrebe Evropskog parlamenta. Nismo imali ni jedan jedini zahtev, bilo koga, da ih dostavimo", rekao je za Tanjug dr Ilić.\nIstičući da nadležni u Srbiji nemaju "apsolutno nikakve informacije o tome kada je izveštaj radjen i ko je popunjavao upitnik", on je primetio da se zvanični podaci 'Batuta', koji su javno dostupni, u mnogome ne poklapaju sa navodima izveštaja.\nIstraživači evropske ekspertske organizacije su postigli konsenzus da ne objavljuju ko su njihovi izvori za sastavljanje indeksa, rekao je dr Ilić i dodao da nadležni u Srbiji analiziraju izveštaj i da će uskoro objaviti zvanične podatke, uporedo sa onima koji su navedeni u dokumentu pripremljenom za Evropski parlament.\n» Najveći akva park u Evropi gradi se u Srbiji\n» Medicinski radnici i etika\nJuče u 23:24 od Emelie\nJuče u 23:15 od Emelie\nJuče u 22:59 od Ph. Act\n» Desanka Maksimović\nJuče u 21:09 od Enesa\n» Narodne poslovice\nJuče u 20:48 od Salome\n» Šarl Bodler\nJuče u 20:44 od Salome\nJuče u 20:08 od lana


Derbi kola Superlige u Novom Sadu, Bojić ima recept za pobedu! - Sportske.net\nPosle skoro dva i po meseca pauze, fudbalsko prvenstvo Srbije biće nastavljeno u petak utakmicama 27. kola Superlige.\nSada je sve jasno, Lalatović potpisao!Zvanično, sport u Srbiji uskoro uz prisustvo publike!Zvanično, sport u Srbiji uskoro uz prisustvo publike!Čukarički će ''mnogo teško'' izboriti plasman u Evropu?Sve o TV prenosima za vikend, Zvezda na nacionalnoj frekvenciji, ali ne i Partizan!\nFudbaler Vojvodine Petar Bojić rekao je danas da nije realno da je bilo koja ekipa spremna 100 odsto i istakao da će u nastavku takmičenja u Superligi Srbije pobedjivati tim koji se bolje snađe.\n"Dobar posao smo uradili za vreme vanrednog stanja... i u relativno dobrom stanju smo dočekali povratak u FC 'Vujadin Boškov' i rad sa loptom. Šef je tada podigao intenzitet rada, ali uprkos svemu tome, mislim da nije realno da bilo koja ekipa u ligi 100 odsto spremna dočeka nastavak sezone. Iz tog razloga, očekuju nas neizvesni mečevi, u kojima će uglavnom pobedjivati tim koji se bolje snađe na terenu", rekao je Bojić za sajt kluba.\n"To je takođe jedan dobar i organizovan klub, koji po pravilu ima vrlo tvrdu i nezgodnu ekipu. Znaju da igraju na rezultat i zato nam sigurno neće biti lako protiv njih. Ne smatram da smo favoriti u tom meču, već bih pre rekao da su šanse 50:50, a pobediće onaj tom koji više bude želeo pobedu i uloži više napora da do nje dodje", rekao je Bojić.\nUtakmica Vojvodina - Čukarički igra se sutra od 17.00 na "Karađorđu", bez prisustva navijača.


BiH konačno zabranjuje izvoz trupaca? – ASinfo Portal\nBANJALUKA – Skoro godinu dana nakon što su se vlade Republike Srpske i Federacije BiH dogovorile u vezi sa zajedničkom inicijativom kojom se traži zabrana izvoza sirovine i takse na izvoz građe i ogreva, reagovalo je resorno ministarstvo na državnom nivou.\nNaime, Mirko Šarović, ministar spoljne trgovine i ekonomskih odnosa (MVTEO) BiH, najavio je da će narednih dana sprovesti hitne konsultacije s nadležnim institucijama i pokrenuti potrebne procedure prema Savjetu ministara BiH kako bi do toga došlo, a sve u cilju zaštite domaćih proizvođača.\n“Namjera je da ove mjere budu jedinstvene za oba entiteta kako bi se u potpunosti smanjio izvoz drvne sirovine i omogućio nesmetan razvoj industrije namještaja u BiH”, saopšteno je iz Ministarstva.\nDodaju kako su prethodno od Ministarstva poljoprivrede, šumarstva i vodoprivrede RS, te od Federalnog ministarstva poljoprivrede, vodoprivrede i šumarstva zaprimili inicijative u vezi s uvođenjem taksi.\nMeđutim, ono što u Ministarstvu u petak nisu saopštili je zašto se čekalo gotovo godinu dana da se stvari pokrenu sa mrtve tačke, kada su stavovi iz oba entiteta, ali i drvoprerađivača, od početka bili prilično jasni, a još davno su ispoštovane i administrativne obaveze.\nU Ministarstvu poljoprivrede, šumarstva i vodoprivrede RS kažu kako je Vlada RS još u julu 2018. godine Savjetu ministara dostavila svoj zaključak kojim traži uvođenje taksi.\nU dopisu koji su sredinom aprila ove godine uputili MVTEO, a u koji su “Nezavisne” imale uvid, traži se aktuelizacija ove teme s ciljem razvoja i zaštite domaće drvoprerađivačke industrije.\nBez obzira na sve, predstavnici drvoprerađivača kažu kako im je drago da ova veoma bitna tema za drvnu industriju u BiH dobija nastavak.\n“Hvala bogu da se nešto dešava. Ovo bi uveliko popravilo situaciju kada je u pitanju snabdijevanje sirovinom domaćih proizvođača. Naš problem je što imamo previše proizvodnih kapaciteta, dok se rezana građa izvozi”, kazala je Šemsa Alimanović, sekretar Udruženja grupacije šumarstva i drvne industrije pri Privrednoj komori Federacije BiH.\nInače, ako inicijativa bude usvojena, taksa na izvoz hrastove građe biće 120 KM po kubiku, na bukovu građu 60 KM po kubiku, dok bi na ogrevno drvo iznosila 18 KM po kubnom metru.\nDrvna industrija je jedna od najperspektivnijih grana industrije u Bosni i Hercegovini s prosječnim godišnjim izvozom većim od milijardu maraka i stalnom tendencijom rasta.\nMeđutim, prema podacima Spoljnotrgovinske komore BiH, iz zemlje je u prvom kvartalu ove godine izvezena građa u vrijednosti od 180 miliona maraka. Prošle godine izvoz je iznosio 780 miliona maraka, što je 35 odsto ukupnog izvoza cijelog drvnog sektora.\nIzvoz trupaca iz RS u druge zemlje je jedno vrijeme bio zabranjen, ali je to imalo malo efekta, s obzirom na to da zabrana nije važila i za Federaciju BiH pa su prevoznici išli na prelaze u ovaj entitet.


Francuska: Uhapšene tinejdžerke zbog povezanosti sa IDIL\n25. septembar/rujan, 2016.\nFrancuska policija uhapsila je dve devojke iz Nice sredinom septembra zbog sumnje da su povezane sa pripadnikom takozvane Islamske države Iraka i Levanta (IDIL) Račidom Kašimom, saopšteno u nedelju je iz kancelarije pariskog tužilaštva.\nDevojke od 17 i 19 godina koristile su šifrovane poruke Voc-ap aplikacije Telegram za komunikaciju sa Kašimom, koji se sumnjiči za učešće u više napada ili pokušaja napada u Francuskoj, izjavio je portparol čime je potvrđeno ranije pisanje francuskih novina "Parizijen".\n"Devojke su podsticane na izvršenje napada na određene ciljeve u znak odmazde zbog ubustva portparola Islamske države Abu Muhameda Al Adnanija" potvrdio je listu izvor blizak istrazi.\nDevojke su priznale da su razmatrale učesće u napadu pre nego što su odbacile tu ideju, navodi list.\nFrancuska obaveštajna služba uhapsila je početkom septembra još najmanje četvoro tinejdžera osumnjičenih za planiranje ubistava u ime IDIL, nakon što ih je uočila preko društvenih mreža, prenosi Rojters.\nSvi osumnjičeni tinejdžeri su koistili Telegram aplikaciju za dopisivanje sa Kašimom, koji se, prema policijskim i pravosudnim izvorima, trenutno nalazi negde u području između Sirije i Iraka.


Početak kampanja za zdravstvenu edukaciju o faktorima rizika za dijabetes I hipertenziju – AQH\nPočetak kampanja za zdravstvenu edukaciju o faktorima rizika za dijabetes I hipertenziju\nU petak, 16 Mart-a 2018 pocela je 6-nedeljna kampanja zdravstvene edukacije kako bi se javnost informisala o faktorima rizika za dijabetes i hipertenziju. Kampanju podržava projekat „Kvalitetna i dostupna zdravstvena zaštita“ koji finansira Švajcarska Agencija za Razvoj i Saradnju (SDC). Projekat sarađuje sa 12 opština radi poboljšanja kvaliteta usluga primarne zdravstvene zaštite (Kosovo Polje, Đakovica, Glogovac, Gračanica, Junik, Lipljan, Mališevo, Mitrovica, Obilić, Orahovac, Srbica i Vučitrn) sa posebnim fokusom na ne-zarazne bolesti (NCD-ove).\nU 2016. godini u okviru projekta je sprovedena studija “Znanje, stavovi, prakse i ponašanje u pogledu ne-zaraznih bolesti“. Studija je pokazala da je samo 15% ljudi obuhvaćenih studijom upoznato sa faktorima rizika za dijabetes i hipertenziju. Zbog toga je cilj ove kampanje da javnosti pruži više informacija o ovim faktorima rizika tako da oni koji su u riziku znaju da treba da posete svog doktora porodične medicine u cilju pregleda.\nMaterijali za potrebe kampanje su razvijeni u saradnji sa nacionalnim zainteresovanim stranama, na osnovu povratnih informacija od predstavnika zajednice. Prof. dr Ilir Begolli, direktor Odeljenja za socijalnu medicinu, Nacionalni institut za javno zdravlje Kosova je izjavio: „Na globalnom nivou, nezarazne bolesti su prepoznate kao sve veće zdravstveno pitanje, a poznato je da su dijabetes i hipertenzija dve najčešće nezarazne bolesti koje doprinose dugoročnim zdravstvenim komplikacijama i imaju značajan uticaj na kvalitet života pacijenata i njihovih porodica.\nNacionalni institut za javno zdravlje Kosova smatra da jačanje zdravstvene edukacije i unapređenje zdravlja predstavlja prioritetnu oblast na Kosovu. Veoma smo srećni što smo započeli ovu kampanju jer kada ljudi shvate faktore rizika koji su povezani sa dijabetesom i hipertenzijom, biće u mnogo boljem položaju da preduzmu male korake koji mogu smanjiti verovatnoću pojave dugotrajnih zdravstvenih komplikacija ili čak sprečiti pojavu ove dve bolesti u potpunosti.“\nKampanja za televiziju i radio ce pokreti, zajedno sa bilbordima koji ce bice postavljeni u Mitrovici, Đakovici, Vučitrnu i Obiliću, plakati i informativni leci će biti dostupni u svim centrima porodične medicine, koje podržava projekat. Kampanja će se emitovati na nacionalnim i lokalnim televizijskim i radio mrežama do kraja aprila 2018.\nDodatne informacije o projektu KDZZ dostupne su na www.aqhproject.org


RTCG - Radio Televizija Crne Gore - Nacionalni javni servis :: Društvo :: "U našoj javnoj upravi građanin je na prvom mjestu"\nPRIBILOVIĆ U DUBAIJU 12. 02. 2019. 15:48 >> 15:16 0\n"U našoj javnoj upravi građanin je na prvom mjestu"\nEfikasna, ekonomična, servisno orjentisana javna uprava u kojoj je građanin na prvom mjestu, Strateški je cilj Vlade Crne Gore, saopštila je ministarka Javne uprave Suzana Pribilović, na Svjetskom samitu vlada u Dubaiju.\nSamit predstavlja globalni forum posvećen dijalozima koji imaju za cilj da oblikuju budućnost vlada i pomognu poboljšanje života građana širom svijeta.\nPribilović je uzela učešće na panelu na temu „Žene u javnoj upravi“, na kojem je bilo riječi o zastupljenosti žena u javnoj upravi na svim nivoima, te uticaju žena na kreiranje politika. Na panelu su učestvovale Ohood Al Roumi, ministarka blagostanja i sreće UAE, Maria Manuel Leitao Marques, ministarka javne uprave Portugala, Gleam Davis, gradonačelnica Santa Monike SAD.\n„Strateški cilj Vlade Crne Gore je efikasna, ekonomična, servisno orjentisana javna uprava u kojoj je građanin na prvom mjestu. U tom smislu, naša misija je unapeđenje kvaliteta usluga, efikasna i profesionalna javna uprava. Ministarka je naglasila da je veoma važno iskustvo i uloga žena u javnoj upravi. „Žene su te koji su stožeri porodice i društva, pa je logična njihova uloga u procesu bilo koje reforme, pa i reforme javne uprave“, istakla je ministarka Pribilović na panelu „Žene u javnoj upravi“.\nNa marginama Svjetskog samita vlada, ministarka Pribilović razgovarala je sa Ulvi Mehdijevim, predsjednikom Državne agencije za javne usluge i socijalne inovacije Azerbejdžana, o daljoj saradnji i uspostavljanju naprednog mehanizma pružanja javnih usluga. Dogovoreno je intenziviranje saradnje u oblasti jačanja kapaciteta službenika u oblasti digitalizacije usluga. U narednom periodu biće pripremljena analiza postojećih kapaciteta sistema pružanja usluga sa preporukama. Takođe, razmotriće se i opcije obezbijeđenja bespovratnih sredstava za realizaciju aktivnosti od međunarodnih institucija kroz zajedničku aplikaciju.\nNa sastanaku sa Alikhan Baimenovm, predsjednikom odbora Centra za razvoj javne uprave iz Kazahstana (Astana Civil Service HUB), napravljen je osvrt na dosadašnju saradnju između HUB-a i Ministarstva javne uprave. Dogovoreno je intenziviranje saradnje kroz učešće u projektu „Napredni modeli uprave“, kao i u oblasti razmjene iskustva i organizacije međunarodne konferencije u Crnoj Gori.\nMinistarka Pribilović je imala susret i Mohammed Bin Rashidom, predsjednikom odbora Škole za javnu upravu UAE. Konstatovan je značajan prostor za saradnju, te razmotrena mogućnost saradnje kroz program tehničke podrške koju pruža Vlada UAE. Dogovorena je saradnja u oblasti organizacije obuka za državne službenike na temu “Jačanje liderskih i menadžerskih vještina”.\nPribilović je učestvovala na Svjetskom samitu vlada na poziv Ohood Al Roumi, ministarke za sreću i blagostanje, Ujedinjenih Arapskih Emirata i potpredsjednice Svjetskog samita vlada.\nU okviru teme “Oblikovanje budućnosti vlada”, Svjetski samit vlada predstavlja najveću globalnu platformu posvećenu unapređenju vlada, vođenih brzim tehnološkim napretkom i očekivanjima građana i prilika za širenje dijaloga i razmjenu iskustva o aktuelnim globalnim kretanjima i budućim trendovima.\nNa samitu je učestvovalo preko 4.000 učesnika, svjetskih lidera, kreatora politika, članova međunarodne zajednice i stručnjaka iz više od 130 zemalja i predstavnika vlada širom svijeta.\nJavna uprava Suzana Pribilović\nZa zaposlene, otpremnine i do 16 hiljada eura\nPoziv za prestanak radnog odnosa uz otpremninu\nSlobodan pristup informacijama da ne bude institut zloupotrebe\n"Efikasna javna uprava je imperativ"


Odgušenje kanalizacije Slavija - hitno 0-24h dezurni, mašinsko otpusavanje kanalizacije Slavija, cena\nPoznat je podatak da postoje slučajevi kada ne možemo samostalno da pročistimo odvode u kući, pa je tada potrebno da bude izvršeno profesionalno odgušenje kanalizacije Slavija. A to znači da moraju biti angažovani stručnjaci, koji će tu uslugu da izvrše ili mašinski ili uz korišćenje mehaničkih sajli.\nIsključivo od toga gde je došlo do začepljenja kanalizacionog sistema, odnosno koliko je to pristupačno mesto i u kojoj meri je kanalizaciona vertikala ili horizontala zapušena zavisi i kako će biti izvršeno odgušenje kanalizacije Slavija. A pod tim naravno mislimo na mogućnost da ta usluga bude izvršena ručno ili mašinski, te se podrazumeva da će klijenti informaciju o tome moći da dobiju tek pošto majstori budu posetili predmetni objekat, te lično procenili koliko je sam sistem začepljen i koja od navedenih usluga bi trebalo da bude primenjena.\nNajpre iz tog razloga se i preporučuje da klijent zakaže termin izlaska na teren majstora, a što bi trebalo da učini prilikom telefonskog kontakta sa zaposlenima u jednom od mnogobrojnih servisa tog tipa.\nIstičemo i to da u dane vikenda, ali i praznikom može biti izvršeno odgušenje kanalizacije Slavija, kao i u toku večernjih sati, odnosno noću, pošto svaki servis tog tipa nudi i mogućnost hitnih intervencija.\nZapravo, nakon završenog radnog vremena samog servisa, funkcioniše tim zadužen za hitne intervencije, tako da majstori u najkraćem mogućem roku pošto ih klijent bude kontaktirao, mogu izaći na teren i izvršiti procenu, te primeniti ili mašinsko ili ručno odgušenje kanalizacije vertikale ili horizontale.\nSem u stambenim zgradama, odnosno privatnim kućama i stanovima, ovi majstori mogu da budu angažovani i u okviru bilo kog hotela, zatim kafeterije ili restorana, ali i u bilo koje obrazovne institucije, te u okviru poslovnih prostorija, to jest svakog onog prostora u kome postoji problem sa funkcionisanjem kanalizacionih horizontala i vertikala.\nPotrudiće se zaposleni u tim servisima i da izvrše sve vodoinstalaterske usluge, koje vlasnik samog prostora ili lice, koje je nadležno, bude prethodno zahtevao.


HOTSPORT SAZNAJE: Zvezda odustaje od skoro završenog pojačanja – DELIJE.AT / DELIJE SALCBURG / DELIJE AUSTRIJA\nIgrač koji je viđen kao jedan od kostura tima, ipak neće na Marakanu\nU ovakvoj konstalaciji tima potreban je jedan izraziti „plejmejker“ i crveno-belima su ponuđena dva ekstra stranca sa sjajnim karakteristikama iz Evrope i Južne Amerike. Njihova cena nije mala što svakako podiže rampu, ali su u klubu svesni da će za mečeve sa Apoelom, pošto se očekuje eliminacija Spartaksa iz Letonije biti potreban „džoker“. Izbor sledi i uklapanje u finansije…\nRaport s Kipra – treninzi Zvezde sve jači\nDanas su odigrane dve utakmice Nastavljaju se pripreme Crvene zvezde na Kipru, a evo i nekih crtica koje će vas upoznati s tim kako napreduje rad crveno-belih u spremanju za drugi deo sezone. „Petnaest minuta posle devet časova Zvezdini prvotimci istrčali su na glavni stadion u Pafosu. Dočekalo ih je nešto hladnije vreme nego tokom […]


Sportske.net - Da li je Di Marija potreban Realu?\nHames Rodrigez je budućnost Reala, a nije tajna da je Florentino Perez rešio da njegov dolazak finansira prodajom Anhela Di Marije.\nMeđutim, ma koliko vezni red Reala delovao zastrašujuće sa Klosom i Kolumbijcem, odlazak Argentinca koji je pred vratima Pari Sen Žermena nije lako nadoknaditi.\nPre svega, Di Marija je najbolji asistent ne samo ekipe, već i čitave Primere, 17 golova su posledica njegovih dodavanja. Ukupno je pripremio 22 gola u sezoni u svim takmičenjima, a uz to je i sam postigao desetak.\nMnogo je napredovao od kada je stigao iz Benfike, popravio je igru u defanzivi, Di Marija je igrač koji prosečno pretrči uz Modrića najviše u veznom redu. Očekivalo se da se dolaskom Bejla preseli na klupu, ali kombinacija povreda konkurenata i sjajne forme Argentinca ga je učinila čovekom koji je šesti u timu po broju provedenih minuta u ekipi.\nNe zaboravite, u trenucima kada je Real delovao loše, kao u većem delu finala Lige šampiona on je preuzima odgovornost i solo akcijama uspeva da ugrozi rivala.\nNije samo meč protiv Atletika u pitanju u još nekoliko utakmica Real je načeo protivnika baš posle njegovih asistencija i golova.\nJasno je i da on nema profil "Galaktikosa", nije popularan u domovini, u senci je Mesija, ali i Kuna, u Realu je daleko od toga da teži samoisticanju, pa je jasno zbog čega ovaj heroj iz senke mora da ode.\nHames ne može da ga zameni, to je verovatno i Perezu jasno, ali ekonomski parametri odlučuju, dresovi Kolumbijca se prodaju kao alva.\nU svakom slučaju Pari Sen Žermen ili Junajted, neko će se okoristiti, po nama, Anhel Di Marija je jedan od najboljih veznih igrača na svetu, a može da igra na više pozicija...


U Srbiji trenutno boravi oko 3.600 migranata: Izrečene kazne od 148 godina za krivična djela - Index.ba\nU Srbiji trenutno boravi oko 3.600 migranata: Izrečene kazne od 148 godina za krivična djela\nU Srbiji trenutno boravi oko 3.600 migranata, izjavio je jučer ministar unutrašnjih poslova Srbije Nebojša Stefanović, prenosi Anadolu Agency (AA).\nOn je dodao da su od formiranja Stalne udarne grupe, sredinom 2016. godine, krijumčarima ljudi izrečene kazne zatvora u ukupnom trajanju od 148 godina i pet mjeseci.\nStefanović je na Kriminalističko-policijskoj akademiji u Beogradu, gdje je održao predavanje studentima, kazao da se Srbija tokom migrantske krize pokazala kao “dobar domaćin”.\n“U našoj zemlji niko od migranata nije nikada maltretiran, a s druge strane nikome nismo dozvolili da čini krivična djela, a da za to ne bude procesuiran. Iako su se i krijumčari prilagođavali, čak i promjenama pravnih okvira, i mi smo vremenom učili kako da što bolje zaštitimo svoje granice”, rekao je Stefanović a preneo MUP.\nStefanvić je sa vršiocem dužnosti dekana Kriminalističko-policijske akademije Goranom Boškovićem potpisao Ugovor o poslovnoj saradnji MUP i KPA u oblasti osposobljavanja obrazovnih profila za obavljanje policijskih poslova i uručio nagrade najboljim studentima KPA u prethodnoj školskoj godini.\nPrethodni članakMUP KS: Tri osobe povrijeđene u saobraćajnoj nesreći na Grbavici\nNaredni članakFotografije nakon razornog zemljotresa u Indoneziji: Život izgubilo više od 1200 osoba, strahuje se da se ljudi još nalaze ispod ruševina


Uhapšen najtraženiji osumnjičeni za zločin u Ruandi\nFotografija iz Ruande iz 1994. godine\nPolicija u Ugandi saopštila je danas da je uhapsila Idelfonsa Nizeimana, jednog od najtraženijih među osobama osumnjičenim za genocid u Ruandi 1994.\nPolicija je navela da je Nizeimana uhapšen ispred jednog hotela u Kampali. Uhapšeni je izručen Međunarodnom krivičnom sudu za Ruandu u Tanzaniji kako bi mu se sudilo za genocid i zločine protiv čovečnosti.\nTužilaštvo tereti Nizeimanu, koji je bio kapetan i obaveštajni oficir u vojsci Ruande, za učešće u organizovanju genocida u ugandskoj pokrajini Butare. U tom masakru, koji je trajao oko sto dana, ubijeno je više od 800.000 pripadnika plemena Tutsi i umerenih pripadnika plemena Hutu.\nU optužnici se navodi da su vojnici pod njegovom komandom učestvovali u masakrima i da je Nizeimana slao specijalne jedinice da ubiju simboličnu kraljicu Ruande i intelektualce među pripadnicima plemena Tutsi.\nSAD su ranije ponudile pet miliona dolara za informacije koje bi dovele do njegovog hapšenja.


Vreme danas: Sunčano i toplo, do 30 stepeni - 19.06.2022, Sputnik Srbija\nVremenska prognoza za nedelju 19. jun 19.06.2022, Sputnik Srbija\nVreme u SrbijiPrema prognozi RHMZ, u Srbiji se očekuje pretežno sunčano i toplo, uz slab i umeren južni i jugoistočni vetar koji će na jugu Banata povremeno biti i jak. Najniža temperatura od 11 do 16 stepeni Celzijusa, a najviša dnevna od 28 do 30 stepeni. Vreme u BeograduU Beogradu je najavljeno sunčano i toplo, uz slab do umeren južni i jugoistočni vetar. Najniža temperatura oko 16 stepeni, a najviša dnevna oko 30 stepeni. Vreme narednih danaU narednih sedam dana biće pretežno sunčano i veoma toplo. Kratkotrajna kiša ili pljusak sa grmljavinom uz prolazno naoblačenje očekuju se tokom noći između ponedeljka i utorka, i u utorak ujutru u severnim i zapadnim, a u utorak pre podne i sredinom dana u ostalim predelima, kao i za vikend.\nVremenska prognoza za nedelju 19. jun\nU Beogradu je najavljeno sunčano i toplo, uz slab do umeren južni i jugoistočni vetar. Najniža temperatura oko 16 stepeni, a najviša dnevna oko 30 stepeni.\nU narednih sedam dana biće pretežno sunčano i veoma toplo.


Seoske žene dvostruko diskriminisane - POLJOPRIVREDNIK specijalizovani list za selo\n* Nisu vlasnice nekretnina, uglavnom rade neplaćene poslove, udaljene su od lekara, nemaju mogućnost obrazovanja...\n* Sve oblike diskriminacije treba prijaviti Povereniku za zaštitu ravnopravnosti\nU odnosu na muškarce, žene su diskriminisane po raznim osnovama. Međutim, i među samim ženama postoji razlika, pa se s pravom kaže da su žene koje žive na selu dvostruko diskriminisane. One najčešće nisu vlasnice nekretnina, žive u patrijarhalnoj sredini, udaljene su od lekara, izvora obrazovanja i drugih pogodnosti koje su ženama u gradu ipak bliže.\nNa tematskom skupu "Položaj žena na selu i kako ga poboljšati", koji je nedavno organizovao "Dnevnik-Poljoprivrednik" AD, viša savetnica Poverenika za zaštitu ravnopravnosti Tijana Milošević istakla je da postoje i rasprostranjeni su brojni stereotipi koji utiču na kreiranje muških i ženskih rodnih uloga.\n- Stereotipi predstavljaju svojevrstan alibi za praksu neravnopravnosti između muškaraca i žena, pogotovo na selu. Neki od najrasprostranjenijih su da ženama ne treba da se plaća rad u porodičnoj sferi, da one imaju podrazumevanu ulogu negovateljice dece i starih, da retko imaju imovinu na svom imenu, u službenoj komunikaciji su jezički nevidljive, a u svakodnevnoj komunikaciji se izražava loš odnos prema ženi upotrebom seksističkog žargona, rekla je Tijana Milošević.\nPosebno je istakla da se nepokretna imovina najčešće prijavljuje na ime muškarca, kao i da, iako je zakonom regulisano da roditelji imaju pravo da sporazumno donesu odluke koje se tiču čuvanja, negovanja, vaspitavanja i obrazovanja dece, o tome uglavnom brinu žene.\n- Žene, po pravilu, obavljaju veći deo kućnih poslova, brinu se o deci, kuvaju, peru, čiste... Takav položaj svakako ne doprinosi njihovoj ekonomskoj nezavisnosti i otežava sagledavanje njihovog realnog doprinosa u stvaranju zajedničke imovine supružnika, odnosno vanbračnih partnera, rekla je Tijana Milošević.\nKada je reč o ženama na selu, kako je istakla, njihov položaj je posebno potcenjen i marginalizovan.\n- Malo je žena vlasnica poljoprivrednih gazdinstava. One su deo neravnopravne podele rada u kojoj, u odnosu na muškarce, obavljaju najveći deo neplaćenog kućnog rada. Za žene na selu je karakteristično da imaju ograničen pristup finansijama, retko su zaposlene, a ako i jesu, to je najčešće na poljoprivrednim poslovima. U odnosu na njih, muškarci su mnogo češće zaposleni van kuće na poslovima koji nisu u vezi s agrarom, ocenila je Miloševićeva.\nOpšte je poznato da je na selu prisutan trend depopulacije, ali se nedovoljno govori o tome da ovaj trend pokazuje rodne razlike. Žene su, naime, te koje češće napušteju selo, što je delom posledica već navedenih razloga. One u odnosu na muškarce selo napuštaju u mlađoj starosnoj dobi i češće trajno migriraju. Činjenica je i da u gradovima postoji više mogućnosti za zapošljavanje žena na poslovima koji ne zahtevaju visok nivo obrazovanja.\nUnapređenje položaja žena u ruralnim sredinama sa aspekta ravnopravnije podele dohotka i njihovog pravednijeg položaja, kako je istakla Tijana Milošević, važno je ne samo za žene nego i za održiv razvoj seoskih sredina. Ona je pozvala sve žene koje žive na selu a izložene su diskriminaciji da se obrate pritužbom Povereniku za zaštitu ravnopravnosti. Postupak koji se u ovom slučaju pokreće je besplatan i traje kratko, do 90 dana. To bi mogao da bude jedan od prvih koraka u borbi protiv diskriminacije žena u ruralnim sredinama.


SDP: Ne dozvoliti da raskol u SDA blokira rad Skupštine u Srebrenici\nOpštinski odbor SDP-a BiH u Srebrenici upozorio je da, zbog raskola u SDA, grupa bošnjačkih odbornika iz te i Stranke za BiH pokušava da blokira rad Skupštine opštine, tako što svakodnevno iznose neistine u javnost.\nU saopštenju srebreničkog SDP-a BiH koje je dostavljeno medijima, a koje je potpisao predsjednik Opštinskog odbora ove stranke Hakija Meholjić, osuđuje se ponašanje navedene grupe odbornika i njihovo svakodnevno “iznošenje izmišljotina u javnost”.\nIz SDP-a BiH navode da se ova grupa odbornika predstavlja kao jedini zaštitnik Bošnjaka, dok ostale bošnjačke odbornike vrijeđaju i nazivaju izdajnicima.\n“Posebno je neprimjereno što to čini jedan odbornik koji je predsjednik Islamske zajednice u ovom mjestu, te na taj način dijeli Bošnjake, umjesto da ih sve predstavlja i zastupa njihove interese u opštinskom parlamentu”, navedeno je u saopštenju.\nNa taj način, ističu iz SDP BiH, daje se do znanja onima koji ne misle kao ovaj odbornik da nisu Bošnjaci, što je veoma pogubno.\nIz SDP-a BiH upozoravaju da su kao multietnička partija u ovoj sredini odlučili da ne dozvole blokadu rada Skupštine opštine.\n“Nećemo dozvoliti komplikovanje života građana i paralizovanje rada lokalnog parlamenta zbog borbe za pozicije i raskola u SDA”, poručili su iz srebreničkog SDP-a.\nU saopštenju je navedeno da u ovoj grupi odbornika nisu svi odbornici SDA i da grupa od pet odbornika nastoji da širenjem dezinformacija prenese raskol iz SDA među građane i cijelu opštinu, kao i da izazovu međunacionalne podjele, što SDP BiH neće dozvoliti jer želi da doprinese izgradnji suživota i uslova za život svih građana.\n“SDP neće dozvoliti da se u Skupštini opštine donose odluke na štetu bilo koga, a SDA je svojim načinom rada na terenu u predizbornom i izbornom procesu direktno odgovorna za postignuti rezultat u ovoj opštini i mi koji smo formirali skupštinsku većinu nećemo dozvoliti da nas okrivljuju za njihov loš rad i izborni neuspjeh”, piše u saopštenju Opštinskog odbora SDP Srebrenica.\nSaziv Skupštine opštine Srebrenica čini 21 odbornik, a dvonacionalnu skupštinsku većinu čini 14 odbornika od kojih je pet iz SNSD-a, po dva iz SDS-a, DNS-a, SDA i SDPBiH, te jedan iz Pokreta za preokret.\nUkupno je u sastavu parlamenta 12 srpskih i devet bošnjačkih odbornika, od kojih su u opoziciji dva srpska i pet bošnjačkih odbornika.


Španci grade energanu - JuGmedia\nŠpanci grade energanu\nDOLJEVAC – Predstavnici opštine Doljevac i španskog preduzeća „General Renewable Energis” (GRE) potpisali su danas ugovor o saradnji, odnosno, izrgadnji energane u kojoj bi posao trebalo da dobiju 200 Doljevčana.\nVrednost projekta je 30 miliona evra.\n„U budućem preduzeću će raditi 200 radnika. Detalje smo već dogovorili sa lokalnom samoupravom”, kazao je predstavnik GRE Sebastijan Molin.\nSedište kompanije „General Renewable Energis” nalazi se u Barseloni.\nPoslovanje je usmereno je na proizvodnju energije iz alternativnih izvora, korišćenjem biomase, sunčeve energije i biogasa, kao i proizvodnjom opreme i postrojenja za dobijanje energije iz obnovljivih izvora.\nUbio svoju majku u porodičnoj kući\nJoš uvek nepoznanica da li je u Moravici pronađeno telo Marka Ristića\nU akciju prikupljanja pomoći za lečenje malog Vukana iz Vranja koji boluje od SMA uključila se i gardska uprava. Naime članovi Gradskog veća su na…\nSaobraćajna policija u Vranju isključila je iz saobraćaja dvojicu vozača, jednog koji je vozeći moped pod dejstvom alkohola izazvao saobraćajnu…\nPostoji jedan nivo sukoba unutar vlasti, a to je sukob između republičkih i lokalnih šerifa, pa se tako danas većina investicija na lokalnom nivou…


Rasmusen najavio nastavak provođenja tranzicije u Avganisanu\nGeneralni sekretar NATO Anders Fog Rasmusen izjavio je danas da će Alijansa nastaviti da slijedi plan tranzicije u Avganistanu koji je utvrđen 2010. godine uprkos francuskim prijedlozima da se ubrza prenos odgovornosti na avganistanske snage bezbjednosti.\n"Mi se držimo plana koji je predstavljen na samitu NATO-a u Lisabonu novembra 2010. godine. Prema tom planu progresivno ćemo predavati odgovornost Avganistancima u procesu koji je već počeo i koji će se završiti do kraja 2014. godine", izjavio je Rasmusen novinarima u sjedištu NATO-a.\nFrancuski predsjednik Nikola Sarkozi izjavio je krajem prošle sedmice da bi francuske trupe mogle da se povuku iz Avganistana do kraja 2013. godine i da Pariz traži od saveznika u NATO-u da ubrzaju predaju odgovornosti avganistanskim snagama prije isteka predviđenog roka.\nFrancuska će svoj prijedlog predstaviti na narednom samitu ministara odbrane NATO-a u Briselu 2. i 3. februara.\nRasmusen je odbio da komentariše odluku francuskog predsjednika, ali je izjavio da će se uloga snaga NATO-a rapidno promijeniti od kraja prve polovine 2013.godine.


Naša misica Aleksandra Doknić među favoritima za Mis sveta - ShowBiz - Svet - Vesti - Svet Plus\n14:21 28. SEP 2013.\nBlještavilo i glamur Izbora za mis sveta, koje se održava danas, zasenile su demonstracije koje traju još od početka septembra. Ipak, pretnje su juče postale previše ozbiljne pa su organizatori u poslednji čas rešili da misice iz Džakarte presele na Bali. Učesnici demonstracija su uzvikivali da će ih sve kazniti Bog, da je reč o nemoralnom činu, o "nadmetanju prostitutki" i o događaju koji ponižava žene.\nNakon što su američki stručnjaci upozorili da demonstracije mogu prerasti u nešto više, organizatori su izbor preselili na Bali, gde je uticaj ekstremista mnogo manji. I pored svakodnevnih demonstracija, misice iz 313 zemlje su sve do juče boravile u Džakarti i pripremale se za izbor. Čak je održana i generalna proba, na kojoj je naša misica Aleksandra Doknić dobila poklon od jedne Indonežanke koja, očigledno, ne deli mišljenje svojih sunarodnika.\n"Indonežanka srednjih godina predala je Aleksandri kesu sa poklonom. Aleksandra ga je otvorila po povratku u hotel i ugledala prelepu haljinu i narukvicu, a uz to i razglednicu Indonezije. I dalje joj nije jasno zašto je žena odlučila da te stvari daruje baš njoj, možda zato što je naša misica poslednjih mesec dana pisala o Indoneziji najlepše stvari na svojoj Fejsbuk stranici", kažu u kompaniji "Miss YU".\nAleksandra zauzima drugo mesto na onlajn glasanju za mis interneta, a ako tokom finalnog sabiranja bude imala više glasova od Megan Jang sa Filipina, osvojiće direktan plasman u najlepših šest na svetu. Na zvaničnom sajtu izbora za mis sveta broj glasova svih devojaka juče je namerno vraćen na nulu, kako bi 24 sata pred proglašenje pobednice onlajn glasanja rezultat ostao neizvestan.\nGledaoci iz Srbije nemaju priliku da Izbor za Mis sveta prate na nekom od domaćih kanala, jer su, kako saznajemo iz kompanije "Miss YU", prava na emitovanje skupa. Ipak, zainteresovani mogu pratiti izbor putem interneta, a isti je počeo u 13.30 časova.\naleksandra doknicaleksandra doknićmismis svetamiss\nMis Venecuele najlepša žena na ..\n7. novembar 2011.. 15:05\nMiss Sveta 2010: Rušenje ..\n27. oktobar 2010.. 13:48


Dačićev predlog Vučiću o zajedničkoj listi — iznuđen potez ili manevar - 22.12.2019, Sputnik Srbija\nDačićev predlog Vučiću o zajedničkoj listi — iznuđen potez ili manevar\nPredlog Ivice Dačića da socijalisti i naprednjaci zajedno izađu na predstojeće parlamentarne izbore je iznuđen potez lidera Socijalističke partije Srbije, a... 22.12.2019, Sputnik Srbija\n© Tanjug / PREDSEDNISTVO SRBIJEIvica Dačić i Aleksandar Vučić\nPredlog Ivice Dačića da socijalisti i naprednjaci zajedno izađu na predstojeće parlamentarne izbore je iznuđen potez lidera Socijalističke partije Srbije, a odluku o predizbornim koalicijama će ipak doneti lider SNS-a Aleksandar Vučić, smatraju sagovornici Sputnjika.\nDačić je izjavio da je predsedniku Srbije Aleksandru Vučiću predložio da socijalisti i Srpska napredna stranka zajedno izađu na predstojeće izbore.\n„Ja predlažem da idemo zajedno na izbore da ne bi bilo problema i da bi se videlo da nema razloga da me iko sumnjiči da idem sa opozicijom“, rekao je Dačić povodom kritika u javnosti da SPS nije lojalan partner SNS-a i da želi da se udruži sa opozicionim strankama.\nProgramski direktor Demostata Zoran Panović ocenjuje da je reč o jako defanzivnom potezu SPS-a, jer bi se na zajedničkoj listi u velikoj meri izgubila specifičnost socijalista.\nOn dodaje da „proces isisavanja vazduha iz SPS-a od strane SNS-a već dugo traje“ tako da je pitanje da li je reč o „preventivnom predlogu Vučića kojeg je Dačić morao da prihvati“ i obelodani ili o nekoj vrsti Dačićevog manevra.\nPanović podseća da ne treba zaboraviti da je Vučić, kada je dao mandat Ani Brnabić za sastav Vlade, rekao da će u toj Vladi postojati neka vrsta „ko-premijera“, gde bi Brnabićeva bila zadužena za ekonomske odnose, dok bi Dačić vodio politički deo Vlade.\n„Kako vreme odmiče, izgleda da je Ana Brnabić prilično ojačala i sada govori i o drugim temama, a ne samo o digitalizaciji, od koje je napravila ideologiju, dok se Dačić striktno drži svog resora. Na momente se čini čak čini da je Dačić najveći deo posla sveo na lobiranje koja će zemlja iz Trećeg sveta povući priznanje Kosova. Sa te strane je njegova pozicija slabija, ali, sa druge strane, koalicioni kapacitet SPS-a na momente izgleda još vitalan“, kaže Panović.\nPrema njegovim rečima, Vučić ima mehanizme da smanji rejting SPS-a po potrebi, a to bi mogao postići ne samo zajedničkom listom sa SPS-om, nego i pravljenjem liste provladine levice na kojoj bi uz socijaliste bile i partije Aleksandra Vulina i Rasima Ljajića.\n„Uprkos zakletvama na lojalnost Vučiću i SNS-u, SPS je ipak, na neki način, izmaknut iz direktne konfrontacije sa opozicijom. I kada upute neku žaoku prema opoziciji, ona više deluje rutinski“, kaže Panović.\n© Tanjug / Rade PrelićZoran Panović: Pitanje da li je reč o preventivnom predlogu Vučića kojeg je Dačić morao da prihvati i obelodani, ili o nekoj vrsti Dačićevog manevra.\nZoran Panović: Pitanje da li je reč o preventivnom predlogu Vučića kojeg je Dačić morao da prihvati i obelodani, ili o nekoj vrsti Dačićevog manevra.\nOn smatra da je vrlo važna stvar koja se tiče predstojećih izbora pitanje da li će Savez za Srbiju ostati pri odluci o bojkotu, jer bi u tom slučaju postojala mogućnost da u Parlament uđu samo naprednjaci i socijalisti.\n„Ako bude jedinstvene liste SNS-a i SPS-a, faktički bismo mogli doći u bizarnu situaciju da samo jedna lista prebaci cenzus“, naglašava Panović.\nOdluka na Vučiću i SNS-u\nSagovornik Sputnjika smatra takođe da je svaki Dačićev put mimo SNS-a krajnje rizičan i neizvestan, te da se Dačić kao iskusan političar na to ne bi ni usudio.\n„On je posebnim manevrima u svojoj partiji i odabirom potpredsednika potvrdio da je majstor tehnologije vlasti koja se može nazvati demokratskim centralizmom, a to je jedna vrsta modifikovanog iskustva tehnologije vlasti iz komunističkih vremena“, ocenjuje Panović.\nIzvršni direktor CeSida Bojan Klačar kaže da je u Dačićevoj izjavi najvažniji sloj njegovo otvaranje pitanja buduće saradnje kroz eventualnu predizbornu koaliciju, s tim što će odluka zavisiti od Vučića i SNS-a.\n„Takođe, reč je nekoj vrsti poruke opoziciji, što je Dačićev stav koji je više puta ponovio, jer je duboko svestan da na sledećim izborima ne može doći do promene, kao i o pokušaju pasivizacije kritika iz SNS-a na račun SPS-a“, smatra Klačar.\n„Međutim, ta koalicija počiva na dobrim ličnim odnosima Dačića i Vučića, kao i dobrim rezultatima SNS-a i SPS-a na izborima“, dodaje Klačar\nNa pitanje ko bi bio dobitnik, a ko gubitnik eventualnim izlaskom na izbore na zajedničkoj listi, Klačar smatra da bi veći gubitnik mogao biti SPS, zato što je još 2017. godine „žrtvovao“ svog predsedničkog kandidata da bi podržao Vučića.\n© Sputnik / Aleksandar MilačićDugoročno gledano, socijalistima ne odgovara tako čvrst zagrljaj sa SNS-om.\nDugoročno gledano, socijalistima ne odgovara tako čvrst zagrljaj sa SNS-om.\n„Vrlo je nezgodno kada ste manji koalicioni partner koji ima isto ili vrlo slično biračko telo sa većim koalicionim partnerom, i to ne malo većim, već sa ogromnom strankom koja može da vas na ozbiljan način ugrozi“, dodaje izvršni direktor CeSida.\n„Međutim, treba biti pošten i reći, imajući u vidu bojkot, opoziciju koja je fragmentirana i vrlo stabilan rejting SPS-a u poslednjih godinu dana, oni su kontinuirano iznad deset odsto, da SPS ima luksuz da na sledećim izborima žrtvuje svoju posebnost i samostalnost, izlazeći na zajedničkoj listi sa SNS-om, zato što, objektivno govoreći, ne postoji stranka koja može da ih ugrozi“, kaže Klačar.\nDugoročni zagrljaj — klinička smrt SPS-a\n„Dačić je verovatno ponudio saradnju Vučiću, jer je bio svestan da neće puno izgubiti, a može mnogo da dobije, jer mu to garantuje sigurnu participaciju u budućoj vlasti, koja bi mogla u punom mandatu da opstane do 2024. godine“, kaže Klačar.\nMeđutim, naši sagovornici se slažu da, dugoročno gledano, socijalistima ne odgovara tako čvrst zagrljaj sa SNS-om, a Panović smatra da bi taj zagrljaj mogao dovesti do „kliničke smrti“ SPS-a.\n23 Decembar 2019, 01:30\n23 Decembar 2019, 10:35


21. 10. 2015. Stefanović: Trend smanjenja stope opšteg kriminala na teritoriji PU Novi Sad\nMinistar unutrašnjih poslova Republike Srbije dr Nebojša Stefanović izjavio je danas u Vrbasu da postoji trend smanjenja stope opšteg kriminala na teritoriji koju pokriva Policijska uprava u Novom Sadu.\n"Imamo trend smanjenja broja počinjenih krivičnih dela na teritoriji Policijske uprave Novi Sad, posebno u Vrbasu i povećanje broja rasvetljenih krivičnih dela", rekao je Stefanović po obilasku policijske stanice u Vrbasu.\nPrema njegovim rečima stopa kriminala smanjena je po pitanju krivičnih dela krađa, razbojničkih krađa, ali i najtežih dela ubistava, ubistava u pokušaju.\nOcenivši da je to rezultat dobrog rada policije, Stefanović je rekao da će Ministarstvo analizirati sve razloge, kao i konkretne mere koje su dovele do tih rezultata, kako bi one bile pojačane i primenjene i na područjima drugih policijskih uprava u Srbiji.\nMinistar je istakao da je posebno zadovoljan poverenjem koje građani ukazuju policiji, naglasivši da je to jedan od najvažnijih ciljeva projekta policija u lokalnoj zajednici.\n"Policija to poverenje mora da zasluži svojim radom", rekao je Stefanović ukazavši da je policija u Vrbasu to poverenje zaslužila dobrim rezultatima.\nGovoreći o povećanom prilivu migranata sa kojim se Srbija suočava, Stefanović je naglasio da je bezbednosna situacija u Srbiji stabilna.\n"Ministarstvo unutrašnjih poslova i Ministarsvo rada preduzimaju sve mere kako bi svi migranti bili uredno i pristojno smešteni, registrovani, ali da i građani Srbije budu bezbedni i da ne osete bilo kakvo ugrožavanje ili urušavanje bezbednosti zbog migrantske krize", rekao je Stefanović.\nU Srbiju, kako je objasnio, svakodnevno ulazi oko 5000 migranata, a istovremeno približan broj izađe iz naše zemlje.\nPrema rečima ministra policije, Republika Srbija će tražiti dodatna finasijska sredstva za podršku aktivnostima koje Srbija, vezano za migrantsku krizu, sprovodi na terenu, jer se od naše države ne može očekivati da sama snosi teret krize.\nOpština Vrbas donirala je Policijskoj stanici u ovom gradu tri vozila, pet motorola i tetra ručne radio stanice, a ključeve vozila, načelniku Policijske stanice Vladu Glođoviću, uručio je potpredsednik Narodne skupštine Igor Bečić.\nMinistar Stefanović, zahvalivši opštini na ovoj donaciji, istakao je da je saradnja između građana i lokalne samouprave u Vrbasu sa policijom dobra i da će donirana oprema u mnogome poboljšati rad policije u ovoj opštini.


EGEREŠI: Politička realnost na papiru | Autonomija\nPočela javna rasprava o Nacrtu statuta AP Vojvodine Predsednik Skupštine Vojvodine Šandor Egereši izjavio je juče da…\nPočela javna rasprava o Nacrtu statuta AP Vojvodine\nPredsednik Skupštine Vojvodine Šandor Egereši izjavio je juče da su otvaranjem javne rasprave o nacrtu vojvođanskog statuta pokrajinske vlasti jasno pokazale rešenost da se ne ponove propusti koju su pratili donošenje Ustava Srbije. Povodom početka javne rasprave o novom pokrajinskom statutu, Egereši je izrazio očekivanje da će svoje mišljenje o tom dokumentu izneti svi relevantni faktori u Vojvodini.\n– Pokrećemo široku javnu raspravu o nacrtu novog statuta AP Vojvodine kako se ne bi ponovila tajnovitost koja je pratila usvajanje novog Ustava Srbije, kada su, recimo, poslanici u Skupštini Srbije sa sadržajem Ustava upoznati na samoj sednici na kojoj je on i usvojen. O nacrtu statuta APV, pre izjašnjavanja pokrajinskih poslanika, svoj sud moći će da daju svi relevantni faktori u Vojvodini – strukovne organizacija, nevladine organizacije, stranke i pokreti te pojedinci – naveo je predsednik pokrajinskog parlamenta u obraćanju grupi stranih novinara koji su juče posetili taj dom.\nPut ka evrointegracijama\nRešenja iz nacrta statuta, po Egerešijevim rečima, iskazuju i povezanost AP Vojvodine i Republike Srbije na zajedničkom putu modernizacije države, uključene u tokove evropskih i međunarodnih integracija. Takođe, posebno je naglašena briga za razvoj multikulturalizma, multietničnosti, multikonfesionalizma, kao najvažnijih vrednosti i najvrednijih karakteristika Vojvodine.\nEgereši je gostima predočio da rešenja iz nacrta statuta obezbeđuju kvalitativni iskorak u odnosu na pravno, institucionalno i političko stanje zasnovano po važećem Statutu APV iz 1991. te da je to primetno i u povećanom broju nadležnosti koje će biti poverene Pokrajini.\n– Pokrajina dobija nadležnosti u 14 oblasti, ali time i odgovornost za efikasan i ravnomeran razvoj čitave Vojvodine – naveo je spiker Pokrajinske skupštine, ocenivši da se za predložena rešenja u nacrtu novog statuta ipak ne može reći da su optimalna.\n– U njemu nisu sadržana sva ona rešenja kojim bi naša administracija još bolje rešavala nagomilane probleme u Pokrajini, pošto je omeđen ustavnim rešenjima i, kao takav, predstavlja presek političke realnosti u Srbiji – dodao je on.


Ana Ivanović: Kraljevski uslovi za naslednika - Story\n14 Mar 2018 Story Café\nBivša srpska teniserka Ana Ivanović (30) i njen suprug, fudbaler Bastijan Švajnštajger (33), odbrojavaju poslednje dane pred dolazak njihovog sina prvenca te je datum njegovog dolaska na svet predviđen za 16. mart, a njegovi roditelji pobrinuće se da odrasta u uslovima kakve malo koje dete može da uživa.\nIzbor za rođenje sina pao je na jednu prestižnu bolnicu u Čikagu gde će Ana biti pod najpažljivijom negom tamošnjih lekara i gde će se poroditi prirodnim putem.\nOni koji su ovih dana u blizini lepe sportistkinje mogu da osete u vazduhu da je veliki trenutak na pomolu. Bolnička soba navodno je već spremna za Anin dolazak, a raspoložena trudnica do tog časa lagano šeta čikaškim ulicama dok je Bastijan tu da joj bude podrška na svakom koraku.\nGlavna preokupacija bračnog para, pored održavanja Aninog zdravlja i priprema za porođaj, jeste dekoracija bebine sobe. Sve je praktično spremno za useljenje naslednika u velelepni penthaus Švajnštajgerovih, a i naslednikovo ime gotovo je izvesno. Mada će potvrda uslediti tek po njegovom rođenju, srećni roditelji dogovorili su se da njihov sin nosi srpsko ime, što je samo jedan od mnogobrojnih načina na koje nemački reprezentativac želi da usreći svoju suprugu. Budući tata insistira i da naslednik bude okružen dadiljama, odnosno profesionalnom pomoći.\nTo je samo početak podugačke liste pogodnosti koja očekuje naslednika poznatog sportskog para. Ponosni mama i tata ostaviće svom detetu pozamašno bogatstvo koje podrazumeva više luksuznih nekretnina…\nViše o planovima Ane i Bastijana za lagodan život naslednika, promenama u predbračnom ugovoru pročitajte u novom broju magazina “Story” koji je u prodaji do 20. marta


Dačić nakon konsultacija sa Vučićem: Mi smo spremni da učestvujemo u novoj Vladi Srbije @ Cafe.ba\nDačić nakon konsultacija sa Vučićem: Mi smo spremni da učestvujemo u novoj Vladi Srbije Regija\nFOTO: Agencija Anadolija Predsednik Socijalističke partije Srbije Ivica Dačić nakon konsultacija sa mandatarom nove Vlade Aleksandrom Vučićem rekao je da su imali zvaničan razgovor na kojem su detaljnije govorili o osnovnim konturama programa buduće Vlade te o potencijalnoj saradnji.\nDačić: Tražiti reviziju je vraćanje u prošlostRUSI ODUŠEVLJENI srpskim helikopterom: REVOLUCIJA (VIDEO)Uhapšeni ''Pišonja i Žuga'' iz Imotskog\n„Razgovarali smo o potencijalnoj saradnji i ukoliko premijer smatra da ta saradnja treba da bude nastavljena, razgovori će biti produženi. Mi smo spremni da nastavimo tu saradnju, zato što smatramo da je to u najboljem interesu Srbije. Takođe, spremni smo, sve to podrazumeva posvećenost poslu, ostvarenju ciljeva i međusobno poštovanje, podrška i funkcionisanje kao jedan tim“, rekao je Dačić.\nOn je još jednom ponovio stav koalicije SPS-JS, da su na stranačkim organima, razmatrajući osnove programa buduće Vlade, to i podržali te da će svemu tome dati i svoje predloge, vezano za teme koje se tiču profila stranaka u koaliciji, koje su levičarske, a koja se tiču socijalne pravde, evropskih standarda, radničkih prava, što je sve deo reforme koje čekaju Srbiju u narednom periodu.\n„Mi smo do sada uspešno sarađivali četiri godine, Srbija 2012. i 2016 se ne mogu porediti, ostvareni su istorijski koraci unapred u gotovo svim oblastima“, naveo je Dačić i rekao da tokom današnjeg sastanka nije bilo reči o kadrovskim pitanjima.\n„Imali smo ozbiljan i zvaničan razgovor o programu Vlade, a ne o kadrovskim pitanjima i resorima buduće Vlade. Uopšte nismo pominjali pitanja kadrova, resora, već da li ćemo u narednom periodu raditi zajedno. Mislim da bi za Srbiju to bilo najbolje, a to je onda dobro i za našu koaliciju“, istakao je Dačić.\nPredsednik Jedinstvene Srbije Dragan Marković je potvrdio da danas nisu došli kako bi razgovarali o funkcijama u budućoj Vladi, već da su razgovarali o programu do 2020. godine.\nMandatar nove Vlade od 15 časova je na konsultacije primio predsednika Srpske radikalne stranke Vojislava Šešelja. Pratite Cafe.ba putem aplikacija za Android i iPhone i društvenih mreža Facebook i Twitter.\nVeća opasnost Srbiji preti od politike velikih sila, nego od terorizma, dok nas zemlje u okruženju, sa kojima verbalno Popularno


Kompanije nedovoljno pripremljene za GDPR regulativu – ICT Vesti\nKompanije nedovoljno pripremljene za GDPR regulativu\n25. Oktobra 2016. Računari, Vesti 0 Comments\nNedovoljno razumevanje potrošača i zakonoske regulative u kombinaciji sa niskom tehničkom i kulturološkom pripremljenošću predstavljaju glavnu pretnju za vrednost brenda i promet.\nSkoro jedan od 10 ispitanika (9%) izjavljuje da su svi zaposleni u mogućnosti da pristupe ličnim informacijama svojih klijenata.\nŠest procenata ispitanika je reklo da svi zaposleni imaju pristup detaljima o plaćanju svojih klijenata.\nSamo 14 procenata veruje da svako u organizaciji ima odgovornost da se pobrine da se podaci zaštite.\nManje od polovine ispitanika (47 procenata) izjavilo je da etičko upravljanje podataka predstavlja najviši prioritet njihove organizacije, a manje od polovine je reklo da bi trebalo da pojačaju obuke iz bezbednosti podataka.\nSamo 27 procenata kompanija planira da kompletno promeni svoj pristup bezbednosti zbog GDPR-a.\n91 posto ispitanika izražava zabrinutost u vezi sa tim kako bi njihova organizacija mogla da se povinuje GDPR-u, zbog činilaca poput složenosti ispravne obrade podataka na vreme, te troškova koji su sa time povezani.\nSamo 28 procenata donosilaca odluka u vezi sa IT-em i donosilaca poslovnih odluka shvata da je pravo da budete “zaboravljeni” sastavni deo GDPR pravne regulative.\n90 procenata kompanija smatra da će zahtevi korisnika da se njihovi lični podaci obrišu predstavljati izazov za njihovu organizaciju.\nSamo devet procenata učesnika u istraživanju su već dobijali zahteve korisnika da budu zaboravljeni.\n81 procenat ispitanika veruje da će njihove mušterije koristiti pravo da budu zaboravljeni, odnosno da se obrišu svi lični podaci i beleške o njima.\nPa ipak, 60 procenata kompanija trenutno nema sistem koji im omogućava da izađu u susret ovakvim zahtevima.


Transparency international u BIH podnio krivičnu prijavu zbog nabavki Instituta za javno zdravstvo RS - Front Slobode\nTransparency international u BIH podnio krivičnu prijavu zbog nabavki Instituta za javno zdravstvo RS\nInstitut je tokom aprila ove godine putem pregovaračkog postupka nabavljao medicinske zaštitne maske od firme Procontrol iz Banjaluke koja se bavi arhitektonskom i inžinjerskom djelatnošću, kao i medicinsku zaštitnu opremu od turističke agencije Travel4Fun. Ni jedna ni druga firma nemaju dozvolu za promet medicinskim sredstvima, iako se takav uslov tražio tenderskom dokumentacijom koju je Institut dostavio\nAUTOR: TI BiH\nOBJAVLJENO: 30.05.20 u 11:57\nInstitut je tokom aprila ove godine putem pregovaračkog postupka nabavljao medicinske zaštitne maske od firme Procontrol iz Banjaluke koja se bavi arhitektonskom i inžinjerskom djelatnošću, kao i medicinsku zaštitnu opremu od turističke agencije Travel4Fun. Ni jedna ni druga firma nemaju dozvolu za promet medicinskim sredstvima, iako se takav uslov tražio tenderskom dokumentacijom koju je Institut dostavio TIBIH. Bez obzira na ove uslove, Institut je na tri odvojena pregovaračka postupka pozvao nekvalifikovane ponuđače, zbog čega postoji osnov sumnje da su time počinjena krivična djela Nezakonito davanje pogodnosti privrednim subjektima i Nesavjestan rad u službi.\nInstitut je početkom aprila dodijelio dva ugovora firmi Procontrol za nabavku zaštitnih maski i zaštitnih odijela – jedan vrijedan 345.000, a drugi 1,65 miliona KM bez PDV-a. U oba postupka uslovi su bili da je ponuđač registrovan za obavljanje djelatnosti, kao i to da ima dozvolu Agencije za lijekove BIH. Pozvan je samo ovaj ponuđač, iako nije imao dozvolu te Agencije, a Zakon o javnim nabavkama jasno propisuje da je poziv mogao biti upućen samo kvalifikovanom ponuđaču i da se uslovi moraju unaprijed utvrditi.\nOba ugovora su dodjeljena firmi Procontrol, a o tome je na portalu Agencije za javne nabavke objavljeno obavještenje 6. aprila. U međuvremenu jedan ugovor od 1,65 miliona je raskinut uz obrazloženje da „Procontrol nije ispoštovao rok isporuke“.\nVlasnik Procontrol d.o.o. jedan je od suvlasnika kompanije „MMSCODE“ koja dobija milionske poslove u Republici Srpskoj iz oblasti softverskih usluga, a jedan od skorijih ugovora je nabavka radara za potrebe MUP-a RS vrijedna 10 miliona KM.\nU gotovo istom slučaju krivična prijava podnesna je i zbog sklapanja ugovora vrijednog 2,38 miliona KM o nabavci medicinske zaštitne opreme sa turističkom agencijom Travel4Fun.\nTenderskom dokumentacijom koja je u posjedu TI BIH takođe je traženo da ponuđač bude registrovan za tu djelatnost i da posjeduje dozvolu Agencije za lijekove BIH. TI BIH je od Agencije za lijekove dobio zvaničnu potvrdu da Travel4fun nema dozvolu za promet medicinskim sredstvima, ali je ovoj firmi ipak dodijeljen ugovor, o čemu je objavljeno obavještenje na portalu javnih nabavki 29. aprila ove godine. Iz Instituta su naknadno saopštili da je Travel4Fun bio dio grupe ponuđača sa firmom Promeding d.o.o. iz Laktaša koja ima dozvolu Agencije, ali ona se ne pominje u obavještenju Instituta na portalu javnih nabavki.\nO tome je objavljena i odluka na sajtu Instituta iz koje je vidljivo da je postupanje Instituta bilo nezakonito. U dokumentu se navodi da je poziv za učešće u ovom postupku upućen samo nekvalifikovanom ponuđaču Travel4Fun, a da se na sastanku o uslovima ponude 10. aprila pojavila i firma Promeding.


OIE Srbija učestvuje na Beogradskom ekonomskom forumu - OIE\nOIE Srbija učestvuje na Beogradskom ekonomskom forumu\nOIE Srbija učestvuje na Beogradskom ekonomskom forumu koji se održava 4. i 5. oktobra u hotelu Metropol. Menadžerka udruženja OIE Srbija Danijela Isailović govoriće na panelu posvećenom energetici.\nKao jedan od vodećih ekonomskih foruma u Jugoistočnoj Evropi, Beogradski ekonomski forum, 21. po redu, predstavlja sumiranje rezultata na godišnjem nivou koji se odnose na srpsku politiku, ekonomiju i razvoj biznisa u zemlji, ali i šire, uključujući komunikaciju sa biznismenima i učesnicima u donošenju odluka na prostoru čitavog regiona.\nOve godine, Beogradski ekonomski forum biće posvećen analizi celokupne političko-ekonomske situacije na prostoru čitavog regiona i okupiće veliki broj govornika, panelista i učesnika iz regiona, kao i važne predstavnike međunarodne zajednice.\nMeđu govornicima koji će se obratiti na konferenciji su ministarka rudarstva i energetike Zorana Mihajlović, predsednik Narodne skupštine Srbije Ivica Dačić, ministar građevinarstva, saobraćaja i infrastrukture Tomislav Momirović, ministar spoljnih poslova Nikola Selaković, visoki predstavnik u BiH Kristijan Šmit, zatim, ministarka državne uprave i lokalne samouprave Marija Obradović, ministar bez portfelja Nenad Popović, izvestilac Evropskog parlamenta za Srbiju Vladimir Bilčik, potpredsednik Vlade Severne Makedonije za evropske integracije Nikola Dimitrov, ministarka odbrane Severne Makedonije Radmila Šekerinska, ministar spoljnih poslova Malte Evarist Bartolo.\nUčesnicima će se obratiti i direktor EBRD za Zapadni Balkan Mateo Kolanđeli, direktor Centra Atlantskog saveta za Evropu Ben Hadad, generalni direktor kompanije Visa za jugoistočnu Evropu Vladimir Đorđević. Među ambasadorima govornicima, na Forumu će govoriti ambasador delegacije Evropske unije u Srbiji Emanuele Đofre, ambasador Švajcarske u Srbiji Urs Šmit, ambasador Velike Britanije u Srbiji Šin Meklaud, ambasador Italije u Srbiji Karlo Lo Kašo. Na forumu učestvuju i predsednica Evropskog pokreta u Srbiji Jelica Minić, gospodin Sander van Rutsilar ispred kompanije Turk Stream; Alesandro Bragonci, šef regionalne kancelarije Evropske investicione banke za Zapadni Balkan.\nNeke od tema koje će biti zastupljene tokom dva dana održavanja foruma jesu međususedska politika, politička i ekonomska saradnja u regionu, klimatske promene i održiva budućnost, kao i svet nakon pandemije korona virusa.\nŠto se tiče Srbije, u fokusu će biti Vlada i reformski program “Srbija 2021-2023”, digitalizacija, logističke mogućnosti zemlje koja može povezati čitavu Evropu, energetika, infrastrukturni projekti u turizmu koji su namenjeni narednoj generaciji putnika. Poseban akcenat biće stavljen na budućnost srpske ekonomije i razvoj tehnologije.\nOrganizator 21. Beogradskog ekonomskog foruma je kompanija Tsomokos Group International TGI Beograd d.o.o.


Ampule vakcine ispred znaka kompanije AstraZeneca, ilustrativna fotografija\nBio je konstruktivan ton tokom sastanka predstavnika EU sa izvršnim direktorom Astrazeneke (AstraZeneca) u sredu veče, napisala je na Tviteru evropska komesarka za zdravlje Stella Kyriakides (Kiriakides).\n"EU ostaje ujedinjena i čvrsta. Ugovorne obaveze se moraju ispuniti, vakcine se moraju dostaviti," istakla je evropska komesarka za zdravlje.\nOna je potom izrazila žaljenje zbog "kontinuiranog nedostatka jasnoće" oko plana dostavljanja vakcina.\n"Tražimo jasan plan od Astrazeneke o brzoj dostavi vakcina koje smo rezervisali za prvi kvartal ove godine. Sarađivaćemo sa kompanijom kako bismo pronašli rešenja i brzo isporučili vakcine za građane EU," ukazala je evropska komesarka.\nSastanku je prisustvovao direktor Astrazeneke Paskal Sorio (Pascal Soriot), iako je prethodno bilo objavljeno da će ovu kompaniju predstavljati Iskra Reic, izvršna potpredsednica AstraZenece za Evropu i Kanadu.\nInače, zvaničnici Evropske komisije (EK) su prvobitno objavili da je kompanija odbila da prisustvuje ovom sastanku.\n”Mogu da potvrdim da smo za večeras imali planiran upravljački odbor o strategiji vakcinacije i da su nas predstavnici AstraZeneka jutros obavestili da njihovog prisustva na sastanku neće biti”, izjavila je novinarima tokom dana u sredu portparolka EK, Dana Spinat.\nEU: Odbijamo logiku, ko prvi dođe prvi dobije\nEvropski blok je veoma nezadovoljan nakon što ga je Astrazeneka obavestila da može da mu isporuči samo manji deo od dogovorenog kontigenta u prvom kvartalu, tačnije samo 25 odsto u trenutku kada dobije odobrenje Brisela za distribuciju što se očekuje u petak, prenosi Gardijan (Guardian).\nEvropska komesarka za zdravlje Stella Kyriakides je naglasila da Astrazeneka ima odgovornost da ispuni obaveze prema ugovoru te je pozvala kompaniju da objavi ugovor.\n"Odbacujemo logiku - ko prvi dođe prvi dobije. To može funkcionisati kod lokalnih mesara, ali ne po sporazumima i ne prema našim avansnim ugovorima o kupovini", izjavila je Kyriakides na vanrednoj konferenciji za medije.\nAstrazeneka: Ne uzimamo vakcine od EU da bi ih drugde bolje prodali\nAstrazeneka sigurno ne uzima vakcine od Evropljana da bi ih negde drugde bolje prodala, izjavio je izvršni direktor te kompanije Paskal Sorio (Pascal Soriot)."To ne bi imalo smisla", rekao je Sorio italijanskom listu “Republika”.\nPo njegovim rečima, ugovor s Evropskom Unijom temelji na klauzuli da kompanija mora dati sve od sebe u cilju ispunjavanja ugovora, ali nema obavezu na precizno određene vremenske rokove za isporuku vakcina.\nMeđutim, EU odbacuje tu logiku.\n"Tumačenje da kompanija nije obavezna da dostavi vakcine jer smo potpisali ugovor u kome se obavezuje samo na maksimalne napore - nije tačna niti je prihvatljiva. Potpisali smo predugovor o nabavci proizvoda koji tada nije postojao a koji još nije odobren. Potpisali smo ugovor da bismo omogućili kompaniji da izgradi proizvodne kapacitete da bi mogla da proizvede određenu količinu vakcina," istakla je Kyriakides.\n"Stvar je komplikovano, naročito u početnoj fazi kada morate da rešite sve moguće probleme. Verujemo da smo rešili ta pitanja i da zaostajemo dva meseca za prvobitnim planom", istakao je Sorio.\nOn je precizirao da je bilo sličnih problema i u snabdevanju Velike Britanije vakcinama ove kompanije, ali je ona potpisla ugovor tri meseca pre EU.\nSorio je naveo da “u februaru planiramo da isporučimo EU milione doza, što nije malo”.\nZabrinutost Velike Britanije za snabdevanje vakcinama\nU isto vreme, Astrazeneka uverava britansku vladu da će ispuniti obećanje o isporukama od dva miliona doza sedmično. Zvanični London je insistirao u utorak da kada se u dva pogona Astrazeneke u ovoj zemlji proizvede 100 miliona doza vakcina za domaće potrebe, tek nakon toga ova kompanija može da izvozi u druge zemlje.\nPremije Boris Džonson (Johnson) izjavio je u sredu da bi bila „velika šteta“ da je Velika Britanija sledila savete da ostane u zajedničkom programu EU za vakcine, umesto pravljenja sopstvenog plana.\nSumnje da je ova britanska kompanija isporučila doze vakcine ostalim zemljama, sa znatno višom cenom, dovela je do odluke Evropska komisije da ustanovi mehanizam kojim se zabranjuje izvoz vakcina protiv COVID-a 19 bez ranije najave.\nVakcine AstraZeneca bi trebale dobiti odobrenje Evropske agencije za lekove u toku ove nedelje. To bi trebala biti treća vakcina koja ima ovlašćenje za korišćenje na teritoriji EU.\nEU je finansirala preko dve milijarde eura za razvoj vakcine protiv COVID-a 19. Na evropskoj teritoriji za sada se koriste vakcine proizvođača Pfizer/BionTech i Moderne.


srijeda, 20 Januar 2021 18:00\nMinistrica civilnih poslova Bosne i Hercegovine Ankica Gudeljević razgovarala je putem video veze sa šeficom predstavništva UNICEF-a u Bosni i Hercegovini Rownak Khan o suradnji i predstojećim aktivnostima koje se odnose na nabavu vakcina za Bosnu i Hercegovinu.\nGovoreći o osiguravanju hladnog lanca za distribuciju i čuvanje cjepiva, Rownak Khan je najavila da je oprema za hladni lanac, koju osigurava UNICEF za BiH, već na putu ka Bosni i Hercegovini i izrazila uvjerenje da bi prvi hladnjak trebao biti u upotrebi do kraja januara.\nMinistrica Gudeljević zahvalila je UNICEFU na velikom angažmanu u vezi pomoći oko nabave vakcina i osiguravanju hladnjaka, posebice istaknuvši taj značaj imajući u vidu veliku potražnju opreme za hladni lanac ne samo u BiH nego općenito na tržištu.\nŠefica UNICEF-a za BiH ponudila je i ekspertnu pomoć tijekom cjelokupnog procesa nabave vakcina. S tim u vezi se očekuje da će u narednom periodu stručnjaci UNICEF-a biti svakodnevno na raspolaganju Ministarstvu civilnih poslova.\nIskazano je i očekivanje da će procedure za nabavu vakcina u BiH biti provedene u najkraćem mogućem roku kako bi bili uvaženi svi rokovi u vezi sa što skorijim dopremanjem cjepiva u Bosnu i Hercegovinu, saopšteno je iz Ministarstva civilnih poslova BiH.


NIS nastavlja da ulaže u modernizaciju maloprodajne mreže - Biznis Telegraf.rs\n28/07/20 | 14:56\n- Otvorili smo najsavremeniju stanicu u zemlji i pružili našim potrošačima dodatni kvalitet. Ovo je za nas izuzetno važna investicija od preko 3 miliona evra. Potvrdili smo koliko su nam važni razvoj maloprodajne mreže i ulaganje u lokalne zajednice. Takođe, pokazali smo da imamo uspešnu strategiju i u veoma izazovnim vremenima, naravno, uz podršku resornog ministra i gradonačelnika Novog Sada, na čemu im zahvaljujem.\n- Investirati gotovo 400 miliona dinara u ovom trenutku je nešto što je za pohvalu i svakako uliva nadu da ćemo prevazići izazove sa kojima se suočavamo, pre svega borbu sa Kovid 19, ali i ulagati u nova radna mesta, u biznis. Grad Novi Sad i NIS su neraskidivo vezani i imamo tradicionalnu dobru saradnju. NIS je jedna od najvećih kompanija na teritoriji Republike Srbije, plaća ogromne doprinose u naš budžet, ima odličnu komunikaciju sa lokalnim zajednicama kroz program „Zajednici zajedno“ i verujem da ćemo tako nastaviti. Ovo je 11. benzinska stanica koja je rekonstruisana od strane NIS-a na teritoriji Novog Sada u šta je uloženo 9 miliona evra. To je stvarno za pohvalu i verujem da ćemo tako nastaviti - rekao je Vučević.\n- Ovo je zaista jedan lep dan za Naftnu industriju Srbije, dan u kome puštamo jednu od najmodernijih benzinskih stanica u Srbiji, objekat na koji smo svi zajedno ponosni i koji će od danas pružati najviši nivo usluga svim svojim korisnicima. Želim da iskažem podršku činjenici da je NIS u ovim kompleksnim okolnostima nastavio sa svojom investicionom politikom. Mi se snažno borimo da očuvamo našu ekonomiju i zadržimo našu industrijsku proizvodnju i upravo iz tog razloga ovakve investicije su izuzetno značajne i predstavljaju jedan od ključnih segmenata naše ekonomske politike. U tom smislu NIS daje snažan doprinos svemu tome i ova benzinska stanica je očigledan dokaz. Međutim, ono što je za mene značajno jeste da NIS privodi kraju svoju najznačajniju investiciju, postrojenje za Duboku preradu, investiciju vrednu oko 300 miliona evra koja će do kraja modernizovati proizvodnju u Rafineriji nafte Pančevo i predstavljati jednu snažnu odskočnu dasku za buduće poslovanje NIS. Činjenica da će NIS imati čitavu paletu novih proizvoda i daleko kvalitetnije bele derivate nameće potrebu da NIS snažno nastavi sa razvojem svoje maloprodajne mreže. Mi podržavamo završetak rekonstrukcije ove benzinske stanice, ali i očekujemo da NIS u narednom periodu još snažnije razvija svoju maloprodajnu mrežu i otvori novu benzinsku stanicu na auto-putu Miloš Veliki. Posebno sam srećan i zadovoljan što danas na ovoj benzinskoj stanici donosimo jedan nov kvalitet, a reč je o jednom od najsavremenijih elektropunjača koji možemo od danas da koristimo na ovoj benzinskoj stanici. To pokazuje da NIS prepoznaje i druge prioritete Vlade Srbije koji su vezani za najviši nivo ekološkog standarda.


Radojičić: SDP se vraća na za RS neprihvatljiv "aprilski paket" - Klix.ba\nO rješenju u slučaju Sejdić i Finci\nRadojičić: SDP se vraća na za RS neprihvatljiv "aprilski paket"\n17.7.2012. u 14:48\nPotpredsjednik Saveza nezavisnih socijaldemokrata (SNSD) Igor Radojičić tvrdi da se SDPBiH jučerašnjim prijedlogom rješenja za predmet "Sejdić-Finci" i izbor članova Predsjedništva BiH "ponovo vraća na 'aprilski paket' ustavnih promjena, što je za RS neprihvatljivo".\n"SDP se uporno i stalno vraća na aprilski i butmirski paket, što nas na kraju vodi i do zaključka ko je pisao i ko je učestvovao u kreiranju tog paketa. Za nas taj paket već odavno ne postoji i ne može se vraćati na tako nešto", ustvrdio je Radojičić u izjavi novinarima u Banjoj Luci i dodao da je rješenje za provođenje presude "Sejdić-Finci" sada dalje nego što je bilo proteklih sedmica.\nCilj pojedinaca u BiH je, tvrdi on, da se "ne nađe rješenje, već da se isprovocira politička kriza koja će indukovati međunarodnu akciju u BiH".\n"Brojni sarajevski politički krugovi nikako nisu odustali od toga da stvari ovdje rješavaju međunarodnom intervencijom i zato ne žele domaći dogovor", tvrdi Radojičić.\nOn kaže da "20 poslanika ne može nametnuti volju za 83 poslanika", te da poslanici opozicije, koji su napustili salu, "ne mogu natjerati skupštinsku većinu da usvoji zakone koji imaju predizborni karakter i teški su nekoliko desetina miliona KM, a iz kojih bi pravili obaveze koje se ne mogu izvršiti".\n"Dolaze izbori, njihova je procjena da će im biti ovako interesantnije u medijima, nego da su učestvovali u raspravi", rekao je Radojičić.\nU toku rekonstrukcija sarajevske Ferhadija džamije\n17.07.2012. u 14:51


RTS :: Trijumfi Lajpciga i Bajera, novi pogodak Kostića\nFudbal Trijumfi Lajpciga i Bajera, novi pogodak Kostića\nsubota, 06. mar 2021, 17:31 -> 17:43\nLajpcig je sa 3:0 savladao Frajburg, a strelci su bili Nkunku, Solrot i Forsberg.\nHofenhajm je savladao Volfsburg rezultatom 2:1, a svi golovi postignuti su u prvom delu utakmice. Baumgartner je postigao gol za Hofenhajm, izjednačio je Vegorst, da bi Kramarić u finišu prvog dela postavio konačan rezultat.\nHerta je gubila u Berlinu od Augzburga, ali je trijumfovala sa 2:1 takođe.\nBenes je doneo vođstvo svom timu u drugom minutu, da bi Pjontek i Lukebakio obezbedili trijumf Herti.\nKostić strelac u pobedi Ajntrahta\nBorusija pobedila Štutgart i približila se Bajernu, Hofenhajm bolji od Lajpciga\nAugsburg savladao Bajern\nLeverkuzen ponovo bez pobede\nBajern bolji od Frajburga, Lajpcigu derbi sa Dortmundom\nRemi Majnca i Menhengladbaha


RTM Forum - Djindjic Mit i Legenda\nRTM Forum - Djindjic Mit i Legenda (original)\nFagot - 13-9-2008 u 11:32\nlibi - 13-9-2008 u 11:55\nFagot - 13-9-2008 u 18:05\nKorleone - 15-9-2008 u 13:05\nradep001 - 15-9-2008 u 15:07\nlibi - 15-9-2008 u 16:29\nDa, nas Srbe uvek nesto nepredvidljivo zaustavi na putu u bolje sutra...\nDa li to znaci da treba cekamo sledeceg premijera sa abnormalnom kolicinom energije?\nFagot - 15-9-2008 u 18:36\nNe Libi to ne znaci da treba da sacekamo sledeceg,ali dok taj novi ne dodje aj da radimo nesto da nam bude bolje....\nDa izaberemo nekog ko radi i koji hoce nesto da radi....\nPremijer treba da bude covek naroda a ne premijer oligarsa....\nradep001 - 15-9-2008 u 19:47\nFagot - 15-9-2008 u 20:11\nHvala Rade,da si ziv i zdrav 100 godina.\nlibi - 15-9-2008 u 21:54\nHoces da ucestvujes u akciji postavljana kanti...?\nBice nam bolje....\nFagot - 17-9-2008 u 11:02\nHocu nije problem....\nTako cemo poslati poruku da ne mora sve preko veze i namestanja....\nradep001 - 17-9-2008 u 13:45\nOstavimo �in�i�a, da na miru po�iva.\nFagot - 18-9-2008 u 11:43\nRade imam i ja predlog za tebe...\nStrpajte Seselja u ludaru tamo mu je mesto...Prolupao je kao lonac....\nradep001 - 18-9-2008 u 16:58\nIsklju�ujem se sa ove teme iz pristojnosti.\nKorleone - 21-9-2008 u 23:05\nNije on ni bio normalan...\nFagot - 23-11-2008 u 11:59\ncokan - 23-11-2008 u 23:51


pilula Архиве - Biznis i Finansije\nHome\tTags\tPosts tagged with "pilula"\nIako lekari uporno govore da su vakcine najbolji način da smanjimo prenošenje korona virusa ali i smrtnost od Kovida, veliki broj ljudi ne želi da ih primi. Za njih ne postoji drugo medicinsko sredstvo koje bi ih zaštitilo od zaražavanja, ali uskoro bi trebalo da bude odobrena pilula koja bi smanjila broj smrtnih slučajeva kod onih koji su već zaraženi.\nEksperimentalnu antiviralnu pilulu pod imenom Molnupiravir razvija kompanija Merck & Co. Njena dosadašnja istraživanja pokazuju da ovaj lek u velikoj meri sprečava razvoj teže kliničke slike čije posledice bi bile hospitalizacija ili smrt.\nNaime, studija sprovedena na 775 obolelih od Kovida pokazala je da je među onima koji su pet dana po dva puta dnevno pili ovaj lek hospitalizovano 7,3 odsto a da niko nije preminuo 29 dana posle terapije. U kontrolnoj grupi procenat hospitalizovanih je bio 14,1 odsto a broj preminulih čak osam.\nAli sve ovo važi samo ako se pilula uzme na vreme, odnosno u prvih pet dana od početka oboljevanja.\nPrvi lek protiv Kovida\nUkoliko bude odobrena u SAD, a očekuje se da će se to desiti uskoro, to će biti prvi registrovan lek protiv Kovida-19. Za sada se u lečenju težih kliničkih slika koriste neki drugi, već postojeći lekovi, u kombinaciji sa kiseoničkom terapijom.\nMeđutim, kreatori ovog leka kažu da bi on bio najefikasnije rešenje za lečenje Kovida jer se jednostavno uzima ali i zato što je cela terapija smeštena u jednu pilulu.\nTo svakako pogoduje kompaniji Merck & Co, kojoj su posle objave rezultata treće faze ispitivanja leka akcije porasle za devet odsto, ali, kako kažu analitičari, može da iskomplikuje epidemiološku situaciju, jer će se ljudi kada budu znali da postoji manja šansa od težih oblika bolesti verovatno manje i vakcinisati.\nDodaju da ako su protivnicima vakcina glavni argument dugoročne posledice i uticaj na plodnost, treba imati u vidu da se još uvek ne zna koliko je ovaj lek bezbedan. Naime, u studijama na životinjama pokazalo se da lekovi iz iste klase iz koje je i Molnupiravir mogu izazvati defekte kod ploda. međutim njegov proizvođač tvrdi da to nije slučaj sa ovom pilulom protiv težih oblika Kovida.\nIzvor: Rojters, Blumberg


Više od 68 posto povučenih kreditnih sredstava za infrastrukturne projekte - Biznis Info\nYou are at:Home»Finansije»Više od 68 posto povučenih kreditnih sredstava za infrastrukturne projekte\nViše od 68 posto povučenih kreditnih sredstava za infrastrukturne projekte\nBy BiznisInfo on\t 12/05/2017 Finansije\nVijeće ministara BiH na današnjoj sjednici usvojilo je i uputiće Parlamentarnoj skupštini BiH Informaciju o stanju javne zaduženosti Bosne i Hercegovine na dan 31. 12. 2016. godine, koja iznosi oko 12,089 milijardi KM, od čega se na spoljni dug odnosi oko 8,53 milijardi KM ili 70,63 posto, a na unutrašnji dug oko 3,55 milijardi KM ili 29,37 posto.\nU ukupnom stanju javne zaduženosti Federacija BiH učestvuje s 54,28 posto, Republika Srpska s 45,04 posto, Brčko Distrikt s 0,24 posto i institucije BiH s 0,44 posto. Prema Informaciji Ministarstva finansija i trezora BiH, učešće javnog duga Bosne i Hercegovine u bruto društvenom proizvodu (BDP) u 2016. godini iznosilo je 39,78 posto, a ukupni javni dug, uključujući spoljnu i unutrašnju zaduženost, povećao se za 1,18 posto u odnosu na prethodnu godinu, dok je spoljni dug u prošloj godini povećan za 1,52 posto.\nU 2016. godini angažirano je 668,71 milion KM odobrenih kreditnih sredstava. Od ukupno povučenih kreditnih sredstava u prošloj godini 68,68 posto se odnosi na infrastrukturne projekte. U vanjskom dugu najveće učešće imaju Svjetska banka – IDA i IBRD s 33,44 posto, Evropska investiciona banka s 20,99 posto, Međunarodni monetarni fond s 12,25 posto, Pariški klub s 8,9 posto, i Evropska banka za obnovu i razvoj sa 7,44 posto. Servis spoljneg duga u 2016. godini iznosi 735,40 miliona KM, od čega se na glavnicu odnosi 611,69 miliona KM ili 83,18 posto, a na kamatu 123,71 miliona KM ili 16,82 posto, saopšteno je iz Savjeta ministara. Fena\nkrediti Vijeće ministara


Izabrana Vlada Srbije, prva sednica u utorak\nSkupština Srbije izabrala je u ponedeljak uveče novu Vladu, čiji je premijer Mirko Cvetković. Premijer je najavio da će Vlada u utorak u podne održati prvu sednicu. "Ovo će biti aktivna nedelja u kojoj će biti 2-3 sednice Vlade, a sledećih nedelja počinjemo regularan rad", rekao je Cvetković novinarima. Premijer je rekao da će se redovno, jednom mesečno, obraćati medijima. On je izrazio zadovljstvo što je Skupština uspela da izabere Vladu dva meseca pre isteka roka.


Općina Ilijaš podržala rad Memorijalnog centra u Potočarima sa 20.000 KM - IlijasNet\nIlijasNet/BiH/Općina Ilijaš podržala rad Memorijalnog centra u Potočarima sa 20.000 KM\nOpćina Ilijaš podržala rad Memorijalnog centra u Potočarima sa 20.000 KM\nOpćina Ilijaš podržala je iz svog budžeta sa 20.000 KM rad Memorijalnog centra u Potočarima s ciljem osiguranja održivosti, razvoja i kontinuiteta institucije posvećene kulturi pamćenja i učenja o genocidu.\n“Nažalost institucije Bosne i Hercegovine koje su odgovorne za funkcionisanje i finansiranje Memorijalnog centra u Potočarima zbog blokada zvaničnika iz Republike Srpske dovode u pitanje programski razvoj centra koji je prije svega vezan za kulturološke, muzejske i druge sadržaje.\nOve godine navršava se 25 godina od tragičnih dešavanja u Srebrenici, te je jako bitno ovu godišnjicu genocida obilježiti na najdostojanstveniji način kako u Potočarima tako i diljem cijelog svijeta. Zbog toga smo ovu podršku stavili u vrh prioriteta naše općine kao način da doprinesemo ukupnoj društvenoj akciji“, rekao je načelnik Općine Ilijaš Akif Fazlić.\nKrajem prošle godine Općina Ilijaš je u Parlamentarnoj skupštini Bosne i Hercegovine potpisala Memorandum o razumijevanju s ciljem podrške radu Memorijalnog centra.\nPotpisivanje Memoranduma predstavlja temelj šire društvene akcije, obaveze i brige za osiguranje održivosti, razvoja i kontinuiteta Memorijalnog centra.\nKJKP “RAD”: Molimo nadležne da očiste saobraćajnice od fra\nPremijer FBiH Fadil Novalić: Isplata penzija, invalidnina i boračkih n


Pep kvari Banetu transfer karijere, sad još jedan Srbin u igri za Barsu? - Sportske.net\nPep kvari Banetu transfer karijere, sad još jedan Srbin u igri za Barsu?\nUmtiti neće na operaciju, ali pitanje šta može da donese terapija u Kataru. Odluka odložena, pojavio se Gvardiola, ipak Ivanović je i dalje prva opcija, mada mu je konkurent i nekadašnji kolega iz reprezentacije!\nMilan "krpi rupe" u Barseloni?Kako je Ibra pomogao Sitiju da osvoji titulu 2012. godine?Da se Gvardiola pita, on će biti sjajan trener!Da se Gvardiola pita, on će biti sjajan trener!Barsin sledeći meč će ih koštati više od 5 miliona evra!\nBarselona i dalje čeka, Bane Ivanović je prvi pik za januar, mada Umtiti neće na operaciju već će probati sa nekoliko nedelja tretmana u Kataru.\nAli, pitanje je kada će biti spreman, pa bivši kapiten Srbije ostaje želja, kako bi popunio rupu u odbrani koja je samo jednom sačuvala mrežu i to protiv nižerazredne Leonese u kupu.\nIvanović bi, kako smo rekli, potpisao ugovor na šest meseci, sa mogućnošću produžetka, ali se sada pojavila nova, mada teško ostvariva opcija. Valverde bi, prema tvrđenju katalonskih medija, Vensana Kompanija. Veruje da bi njegovo iskustvo mnogo značilo, da bi Pike dobio pravog partnera, da Belgijanac svojim stilom igre itekako odgovara Barseloni, iako su njegove česte povrede rizik.\nKapiten Sitija je izgubio mesto u timu, Laport i Stons su prvi izbor Gvardiole koji ima Otamendija i Mangalu. Gvardiola navodno pristaje da pozajmi Belgijanca, ali traži Albu kako bi sam rešio svoje probleme, nastale povredom Mendija.\nFrancuz nikako da sastavi period bez povreda, Delf i Zinčenko su prinudna rešenja. Ali, teško da će Barselona pristati, prodali su Dinja, za Albu nemaju baš mnogo rešenja, mada se priča da će na leto biti prodat.\nKao alternative u odbrani, uz Ivanovića, pominju se još nekoliko imena, Loran Košćelni ali on je pauzirao šest meseci, pa Hevedes koji se cnije proslavio u Juventusu, ali i zanimljivo i Neven Subotić koji odlično igra u Sent Etjenu i koji je ranije bio želja Katalonaca.\nMoguće je da Valverde Ćumija i Kuenka iz drugog tima, ali malo verovatno, a kao rešenje iz Primere, "Mundo Deportivo" pominje Đene Đakomena, štopera Hetafea.\nIpak, Barsa je odložila odluku, Bane Ivanović ostaje prva opcija, a videćemo kako će teći oporavak Umtitija u Aziji. Barselona plaća ceh prodaju Mine i Marlona, a pre dve godine su se odrekli Marka Bartre...


Predmet Stankovic (IT-96-23/2) - Odluka kojom se ukida povjerljivi status odluke po zahtjevu Tužilaštva da se odobri izmjena druge izmijenjene optužnice\nsudija Daqun Liu , predsjedavajući\nODLUKA KOJOM SE UKIDA POVJERLJIVI STATUS ODLUKE PO ZAHTJEVU TUŽILAŠTVA DA SE ODOBRI IZMJENA DRUGE IZMIJENJENE OPTUŽNICE\ng. Milenko Radović\nPRETRESNO VIJEĆE I Međunarodnog suda za krivično gonjenje osoba odgovornih za teška kršenja međunarodnog humanitarnog prava počinjena na teritoriji bivše Jugoslavije od 1991. godine (dalje u tekstu: Pretresno vijeće);\nIMAJUĆI U VIDU "Zahtjev Tužilaštva da se odobri izmjena Druge izmijenjene optužnice" (dalje u tekstu: Zahtjev), povodom kojeg je odbrana optuženog Radovana Stankovića (dalje u tekstu: odbrana) 15. decembra 2003. dostavila "Odgovor na zahtjev Tužilaštva da se odobri podnošenje izmijenjene optužnice";\nIMAJUĆI U VIDU "Odluku Pretresnog vijeća po zahtjevu Tužilaštva da se odobri izmjena Druge izmijenjene optužnice" (dalje u tekstu: Odluka) koja je 24. februara 2004. zavedena kao povjerljiva zbog toga što se Zahtjev odnosi na materijal iz povjerljivog Dodatka B Zahtjeva;\nIMAJUĆI U VIDU "Zahtjev tužioca da se na osnovu pravila 11 bis Pravilnika o postupku i dokazima optužnica proslijedi drugom sudu", podnesen 21. septembra 2004.;\nUZIMAJUĆI U OBZIR da je u interesu pravde da se obrazloženje Pretresnog vijeća za davanje odobrenja Tužilaštvu za izmjenu Druge izmijenjene optužnice u ovom predmetu obznani javnosti;\nUZIMAJUĆI U OBZIR da se puno dejstvo zaštitnih mjera za svjedoke može očuvati ako Dodatak B Zahtjevu ostane povjerljiv;\nUKIDA povjerljivi status Odluke od 24. februara 2004. po zahtjevu Tužilaštva da se odobri izmjena Druge izmijenjene optužnice.\n Zahtjev Tužilaštva da se odobri izmjena Druge izmijenjene optužnice, 8. decembar 2003., uz koji je priložen prijedlog Treće izmijenjene optužnice (Dodatak A), te propratni materijal u obliku tri izjave svjedoka u redigovanom i neredigovanom obliku (povjerljivi Dodatak B, odnosno, povjerljivi i ex parte Dodatak C).\n Odgovor na zahtjev Tužilaštva da se odobri podnošenje izmijenjene optužnice, 15. decembar 2003.\n Odluka, par. 10.


Izrael spreman da pojača napade na Siriju - Sputnjik Srbija\n12:15 08 Maj 2021\nIzrael spreman da pojača napade na Siriju\n17:55 13.01.2019 (osveženo 18:05 13.01.2019) Preuzmite kraći link\nIzrael radi na sprečavanju vojnog učvršćivanja Irana u Siriji i spreman je u tu svrhu da pojača napade na iranske objekte u susednoj državi, izjavio je premijer Benjamin Netanijahu za vreme posete severnim regionima Izraela.\nNetanijahu potvrdio: Izrael bombardovao aerodrom u Damasku\n„Izrael je (sinoć) izveo napad na iranska skladišta sa oružjem na međunarodnom aerodromu u Damasku. To pokazuje našu odlučnost da sprečimo vojno učvršćivanje Irana u Siriji. Ako zatreba, spremni smo i da intenziviramo te napade“, rekao je izraelski premijer.\n„U isto vreme izraelska vojska je otkrili šesti tunela koji su probili militanti Hezbolaha u Izrael i on je do sada najveći. To predstavlja uspešni završetak operacije ‘Severni štit’ koji su izvodile snage bezbednosti Izraela“, nastavio je Netanijahu koji se danas sastao sa vojnicima koji su učestvovali u operaciji koja je počela 4. decembra na granici sa Libanom a koja je imala za cilj neutralizovanje podzemnih tunela militanata.\nPodsetimo, sirijska državna agencija SANA saopštila je da je Izrael u noći sa petka na subotu pogodio skladište na području aerodroma u Damasku. Prema navodima televizije „Hadat“, izraelski avioni napali su iranska vojna skladišta na aerodromu koji koristi šiitska milicija Hezbolaha, koja se bori na strani sirijske vojske.\n08/05 11:16 Vučić: Međunarodni poredak nikad manje nije postojao /video/


BANJALUKA, Nastavak izgradnje Hidroelektrane “Ulog” na Neretvi kod Kalinovika i dalje je na čekanju zbog nestabilnog tla i čestih klizišta, zbog kojih su radovi stopirani prije skoro tri godine, a zbog tih problema rok za završetak radova pomjeren je za 2020. godinu.\nKompaniji “EFT grupa” dodijeljena je koncesija za ovaj projekat na 30 godina, a radovi su počeli krajem avgusta 2010. godine izgradnjom sistema pristupnih puteva.\nGrađevinski radovi su povjereni kineskoj kompaniji “Sinohidro” sa kojom je “EFT grupa” potpisala ugovor u septembru 2012. godine i dogovorila izgradnju po sistemu “ključ u ruke”.\nVlada RS je izdala dozvolu za izgradnju hidroelektrane u aprilu 2013. godine.\nProjekat izgradnje protočne hidroelektrane instalisane snage 35 megavata i sa prosječnom godišnjom proizvodnjom 85.000 megavat-časova električne energije vrijedan je oko 120 miliona KM.\nBilo je planirano da radovi budu završeni do kraja ove godine i da se elektrana nađe na mreži početkom 2017. godine.\nMeđutim, radovi nisu daleko odmakli, s obzirom na to da je do sada izgrađen dalekovod za gradilište, pristupni putevi, dok izgradnja profila brane tapka u mjestu.\nU Ministarstvu industrije, energetike i rudarstva RS je potvrđeno da je izgradnja hidroelektrane “Ulog” obustavljena zbog složenih geoloških uslova i da se trenutno obavljaju detaljna istraživanja i analize da bi tehničko rješenje bilo prilagođeno uslovima terena.\n– Koncesionar intenzivno sprovodi aktivnosti s ciljem prilagođavanja tehničkog rješenja i planirano je da izvođenje radova bude nastavljeno do kraja godine – kažu u Ministarstvu industrije, energetike i rudarstva i dodaju da je predviđeno da hidroelektrana bude izgrađena do kraja kraja 2020. godine, odnosno da počne sa proizvodnjom početkom 2021. godine.\nPosljedica problema sa izgradnjom je i manji broj angažovanih radnika i kašnjenje u realizaciji investicionog plana.\nIzvođač radova je na lokalitetu trebalo da angažuje lokalnu građevinsku operativu i zaposli oko 350 radnika, uključujući sve radno sposobne nezaposlene stanovnike Kalinovika.\nOd planiranih 120 miliona KM koncesionar je do sada, prema informacijama Ministarstva industrije, energetike i rudarstva uložio samo 25 miliona KM, a zaposlen je minimalni broj radnika.\n– Angažovano je oko 15 radnika koji rade na ispitivanju i prilagođavanju tehničkog rješenja, a očekuje se da će do kraja godine, za kada je planiran nastavak radova, biti zaposleni svi planirani radnici – kažu u Ministarstvu industrije, energetike i rudarstva RS.\nUprkos nizu problema koji prate projekat u “EFT grupi” su istakli da odustajanje od izgradnje ne dolazi u obzir.\nIzgradnju hidroelektrane “Ulog” obilježile su i dvije tragedije u kojima su život izgubila dva radnika “Prijedorputeva”. Prva nesreća dogodila se 4. jula 2013. godine, kada je radnika pogodio kamen koji se obrušio sa vrha obližnje litice. Samo četiri dana kasnije poginuo je radnik koji se nalazio u kanjonu Neretve, nakon što se na njega obrušilo kamenje. Glas Srpske\nTagovi: eft grupahe ulogizborministarstvo industrije energetike i rudarstva rsneretva